רעיונות מרכזיים בספר מלכים א' 
מבוא לספר מלכים

· ספר מלכים מתאר את תולדות ישראל מימי זקנת דוד ועד גלות יהודה וחורבן בית                המקדש הראשון, מ 970 לפנה"ס ועד 586 לפנה"ס, סה"כ כ 400 שנים. 

· לדעת חוקרים, החלוקה של ספר מלכים למלכים א' ו ב' היא שרירותית בלבד,                          ללא התייחסות לתוכן המסופר.

· ספר מלכים הוא ספר היסטוריוגרפי – מתאר את ההיסטוריה, תוך שילוב השקפתו המגמתית של המחבר. ההיסטוריוגרף המקראי מציג את הסיבות המדיניות ואת הסיבות הדתיות להתרחשות אירועים, תוך מטרה ללמוד מאירועי העבר וליישם לקחים בעתיד.  
· מחבר ספר מלכיפ הוא מחבר דויטרונומיסט- מחבר המשתייך אל זרם הגישה הדויטרונומיסטית. (ראו פירוט בסיכום על פרקים י"א-י"ב)    
· הספר מציג את האמונה בגמול מצטבר לדורות (גמול קיבוצי): חורבן ממלכת ישראל              ויהודה וחורבן בית המקדש הם עונש על חטאים מצטברים של המלכים והעם.

חובה ללמוד את טבלת התאריכים ואירועים חשובים בתולדות 2 הממלכות –
עמ' 28-29 בספר הכחול

פרק א' – זקנת דוד והמלכת שלמה למלך על ממלכת ישאל

הקדמה

דוד המלך היה המלך הראשון בשושלת מלוכה והוא שהפך את המלכות בישראל לממוסדת. באותה התקופה, עפ"י התפיסה השבטית, הבן הבכור הוא שהיה ראוי לרשת את כס המלכות מאביו המלך, אך דוד סבר שניתן להעניק את הכתר לבן שהוא יבחר בו, ואכן דוד הבטיח את כס המלכות לצעיר בניו, שלמה, בנה של בת שבע. 

פעמים רבות בסיפורי המקרא, ניתנת המנהיגות דווקא לצעיר הבנים ולא לבכור
המסר המקראי הוא, אם כן, שהמנהיגות ניתנת לראוי ביותר ולבעל הכישורים המתאימים ביותר, וכמובן למי שנבחר ע"י האל, ולא לבן הבכור בלבד
פסוקים 1-4: ימי דוד האחרונים

פסוקים 1-4 מהווים אכספוזיציה להמשך העלילה. דרך פסוקים אלה אנו למדים על המאבק הקרב על כס המלכות.
פסוק 1: "והמלך דוד זקן בא בימים...ולא יחם לו". מצבו של דוד המלך מדרדר הן בתחום הנפשי – רגשי והן בתחום הפיסי.  

עבדי המלך (כנראה הכוונה לשרים שהיו רופאים) מציעים לדוד לקחת "סוכנת" שתחמם את גופו. 

המילה סוכנת מתפרשת בכמה דרכים: א. דואגת ומשגיחה על כל הנעשה בתחומי הבית והארמון.

1. נמצאת בקרבתו של דוד ומטפלת בו.  ג. רש"י: מחממת. ד. פילגש
פסוקים 5-10: הזבח בעין רוגל

בפסוק 5 מתחיל המאבק על המלוכה בין שלמה,בנו הצעיר של דוד לבין אדוניהו, 

בנו הבכור של דוד. . 
אדוניה הוא הבכור מבין בני דוד שנותרו בחיים. אדוניהו, כנראה כדי לזכות בכס המלכות, ממהר לאסוף קבוצת תומכים בעין רוגל (מקום מרכזי בו נהגו לזבוח לאל) ושם הוא מקיים זבח. כמובן שאדוניהו יודע שהוא הבכור וייתכן שראה עצמו כזכאי לכתר. 

· המחבר השווה בין התנהגות אבשלום לבין התנהגות אדוניהו: על שניהם נאמר שהיו יפי תואר ועל שניהם מסופר שעשו לעצמם רכב ופרשים. רכב ופרשים מעידים על רצון בכוח ואכן אבשלום מרד בדוד לאחר שאסף רכב ופרשים (שמואל ב' ט"ו 1).. אדוניהו, בניגוד לאבשלום, אינו מורד ואין המחבר כותב במפורש בפרק שהוא ממש ממליך את עצמו. כנראה שמטרת המחבר היא להביע את עמדתו השלילית כלפי מעשי אדוניהו ע"י השוואתו לאבשלום . 

מסקנה: מצד אחד ההשוואה לאבשלום רומזת שאדוניהו המליך עצמו תחת דוד ללא ידיעת דוד, אבל מצד שני אין המחבר מספר שאדוניהו מרד ולכן כנראה שמטרת הזבח הייתה רק לאסוף קבוצת תומכים. 

"ולא עצבו אביו מימיו לאמור מדוע ככה עשית":  דוד אינו מתערב במעשי אדוניהו ואינו מגיב למעשי אדוניהו.   
בעקבות המאבק על המלכות, נוצרים שני מחנות: 

מחנה התומכים באדוניהו:

יואב ואביתר הכהן הצטרפו אל מחנה אדוניה. הם שני האנשים הנאמנים ביותר לדוד ושניהם תומכים באדוניה. הצטרפות יואב לתומכי אדוניהו, מעניקה לאדוניהו תמיכה וגיבוי צבאי. 

הצטרפות אביתר לתומכי אדוניהו, מעניקה לאדוניהו גיבוי דתי ותמיכה דתית בפני העם.    

"כל אחיו אחי המלך..." – התמיכה באדוניהו הקיפה את מרבית ההנהגה הפוליטית "כל בני המלך" והוא קיבל גם תמיכה מהעם "כל אנשי יהודה" ו"כל ישראל". 

יואב היה שר צבאו של דוד ואביתר היה הכהן ושניהם חשבו שסביר להניח שדוד יקיים את המסורת וימליך את הבוגר והבכור באחים. שניהם כנראה רצו בטובת הממלכה והעדיפו מלך 
בוגר ובעל ניסיון שימלוך עליהם.     

מחנה התומכים בשלמה:  צדוק הכהן, כהן בעל מעמד מכובד בממלכת דוד, מקביל במעמדו למעמד אביתר הכהן, בניה בן יהוידע - מפקד "הכרתי והפלתי" – צבא השכירים הזרים שרובם היו פלישתים, נתן הנביא - נתן הנביא הוא הנביא אשר ניבא לדוד ששושלתו תמלוך לעולם והיה ידוע כנביא שהעז לבקר ולתקוף את דוד ע"י משל "כבשת הרש", על מעשהו בבת שבע. שמעי: אחד ממכובדי שבט בנימין. רעי: אין ידוע למה הכוונה. "והגיבורים אשר לדוד לא היו עם אדוניהו" –  שלושים חיילים גיבורי חייל, עלית החיילים הגיבורים.  
האם הזבח, שערך אדוניהו ליד עין רוגל, נחשב למרד בדוד?   

אדוניהו לא מרד:

1. לאדוניה יש זכות לרשת את אביו כי הוא הבכור.

1. אדוניהו הכריז "אני אמלוך" על מנת לחסום את האפשרות ששלמה יהיה יורש העצר.                יש לציין שבספר דברים נאמר "לבלתי רום מאחיו"- על מלך חל איסור להתגאות מעל אחיו ואדוניהו התגאה בליבו ולפני ידידיו באומרו "אני אמלוך" ולכן אינו ראוי למלכות. 

2. אדוניה לא המליך את עצמו, אלא רק אסף תומכים. אכן הוא מקיים זבח אך לא מסופר שהתקיים טקס המלכה. ניתן לראות בהתקבצות זו כמפגש תמיכה באדוניהו והזדהות עם רצונו להיות יורש העצר. 
3. א.ברגע שדוד הודיע ששלמה הוא המלך, אדוניה לא התנגד.

ב. 2 מתומכיו של אדוניה הם מנאמני דוד, אביתר ויואב והם בטוח לא ראו בכך מרד. 

אדוניהו מרד:

1. אדוניהו לא הזמין את שלמה לטקס בעין רוגל כיוון שידע ששלמה הוא המתחרה שלו.  

2. לשיטת אבראבנאל: "היה תכלית הזבח וענינו למלוך". מטרת הזבח בעין רוגל היא להמליך את אדוניהו.  

3. "עם אבן הזוחלת אשר אצל עין רוגל" – מיקומו של הזבח מעיד על טקס המלכה: המקום היה ידוע כמקום קדוש המתאים לטקס המלכה. (כנגד פרשנות זו יוצאים פרשנים אחרים הטוענים שלעומת זאת את שלמה המליכו במעיין הגיחון ולא בעין רוגל). 

4. אדוניהו עושה צעדים שלא בידיעת אביו. 

פסוקים 11-14: 
עצת נתן לבת שבע בעקבות הזבח בעין רוגל

נתן דואג לעדכן את בת שבע באירועים המתרחשים בממלכה. להלן דיווחו:  

1. "מלך אדוניהו בן חגית... - נתן מציג את אדוניהו כמלך על מנת להדגיש את גודל הסכנה                   בה מצויה בת שבע.
2. "אדונינו דוד לא ידע" – נתן טוען שאדוניהו מרד בדוד אביו ומנצל את חולשת אביו 

על מנת לחתור תחתיו (=למרוד). 

3. "ומלטי נפשך ואת נפש בנך שלמה" (12) – הוא מדגיש בפני בת שבע שמטרת עצתו  היא  להציל את חייה ואת חיי בנה ולכן בת שבע חייבת לפעול. הוא טוען כי זוהי שאלה של חיים ומוות: אם אדוניה יעלה לשלטון היא ובנה ימותו, כיוון שהיה נהוג שכאשר מלך חדש עולה לשלטון, הוא הורג את יריביו.  

4. נתן מזכיר לבת שבע את שבועת דוד. האם השבועה, המוזכרת ע"י נתן, אמיתית או בדויה?

השבועה בדויה (אינה אמיתית):

1. פעם ראשונה ששבועה זו מוזכרת.

2. אם אכן הייתה קיימת שבועה, לא היה צורך שנתן יזכירה לבת שבע ובת שבע                                      לא הייתה צריכה להזכירה לדוד. 

3. בת שבע הייתה נכדתו של אחיתופל, אחד מיועצי אבשלום ותומך במרד אבשלום.                                          לא ייתכן שדוד נשבע לבת שבע, אשר הייתה נכדתו של תומך במורד המלך. 

4. השיחות הסודיות בין נתן לבין בת שבע מעוררים חשד לגבי אמיתות השבועה. 

השבועה אמיתית:

1. פלאש באק = הבטה לאחור: פרטים ואירועים רבים בתנ"ך מסופרים מאוחר מהזמן בו התרחשו ואין זה מערער את אמינותם. (גם אם מזכירים בהווה אירוע או מאורע מהעבר,                     שלא אוזכר בעבר, עדיין אין זה מערער את אמינותו ואת התרחשותו).   

2. לאחר פרשת דוד ובת שבע נעשה לבת שבע עוול: בעלה נהרג ובנה מת. כנראה שבת שבע  חששה לשלומה ולשלום בנה, ולכן סביר להניח, שעל מנת להרגיעה, דוד נשבע לה שבנה הבא ימלוך. 

3. דוד עדיין צלול בדעתו ולא ייתכן שנתן ימציא שבועה כיוון שאז חמתו (כעסו) של המלך תעלה. 

4. אדוניהו מיהר לאסוף קבוצת תומכים בעין רוגל כיוון שידע על דבר השבועה וידע ששלמה הוא המתחרה שלו על כס המלכות.  

פסוקים 15-21: ביצוע תוכניתו של נתן ע"י בת שבע

"והמלך זקן מאוד" – בפתיחת תיאור המפגש, בין בת שבע לבין דוד, מודגש שדוד זקן מאוד. בפתיחת הפרק תואר דוד כ"זקן" וכעת הוסף התואר "מאוד" על מנת להדגיש שמצבו של דוד התדרדר ולכן ירושת כס המלכות הפכה לעניין דחוף. 

נתן הציע לבת שבע להתנסח בדרך מסוימת, אבל בת שבע בוחרת לשנות את נוסח הדברים.
ההבדלים בין דברי בת שבע אל דוד לעומת עצת נתן הנביא לבת שבע: 

1. בת שבע אומרת: "אדוני אתה נשבעת בה' אלוהיך לאמתך" – בת שבע מוסיפה שהשבועה הייתה בשם האל וכך היא מדגישה את תוקף השבועה ואת אחריות דוד לקיום שבועתו. 
2. נתן המליץ לבת שבע לכנות את דוד "אדוני המלך" אך בת שבע בוחרת רק לכנותו "אדוני". כנראה מטרתה ליצור מידה של אינטימיות בינה לבין דוד.  

3.במקום נוסח השאלה שהציע נתן לבת שבע "ומדוע מלך אדוניהו?" משתמשת בת שבע בנוסח עובדה. 

4. יא מדגישה שדוד אינו יודע על הנעשה: "ועתה הנה אדוניהו מלך ועתה אדוני המלך לא ידעת". כך בת שבע פוטרת את דוד מאחריות למעשי אדוניהו, אך גם גורמת לו להבין שנעשים דברים מאחורי גבו.                                                            

מה הוסיפה בת שבע בדבריה, בנוסף לעצת נתן הנביא?   

1. היא מזכירה לדוד את מעשה הזבח, המסמל המלכה. 
2. "ועתה,  אדוני המלך, עיני כל ישראל עליך, להגיד להם מי ישב על כסא אדוני המלך אחריו" (פסוק 20) – בת שבע מסבירה לדוד שעוד לא מאוחר לקחת את האחריות, נותנת בידי דוד המלך את ההחלטה מי ישב בכיסאו לאחר מותו וכמובן מניעה את דוד לפעול.    

3. בת שבע פונה אל דוד וטוענת: "והייתי אני ובני שלמה חטאים"  

פרשנים רבים טוענים, שמילים אלה של בת שבע, מעידות על הסכנה בפניה עומדים 

בת שבע ושלמה בנה אם אכן ימלוך אדוניהו. ייתכן שבת שבע מאישמה את דוד שאם לא ייקח אחריות על הנעשה, הוא יהיה אשם במותה ובמות בנה. 
פסוקים 22-27: הופעת נתן לפני דוד

בפגישה בין נתן לדוד, נתן דבק בדרך שהציע לבת שבע, ואינו פוטר את דוד מאחריות.   

ניתן למצוא נקודת דמיון בין דברי בת שבע לבין דברי נתן אל דוד:  שניהם מדגישים בדבריהם, שהסמכות לקבוע את יורש העצר היא בידי המלך. כך הם נותנים בידי דוד את ההחלטה על המלכת יורש עצר תחתיו ומטילים על דוד את האחריות. 
· נתן מוסיף שבזמן הזבח, שאדוניהו ערך, צעקו "יחי המלך" וכך הוא מדגיש שאדוניהו מרד בדוד בעודו בחיים.  
· נתן מכנה את דוד "אדוני המלך" 3 פעמים ומכנה את עצמו ואת נאמני דוד "עבדך" וכך הוא מדגיש את נאמנותו, לעומת בוגדנותו של אדוניהו.  

טבלת סיכום על ההבדלים בין גרסת נתן לבין גרסת בת שבע – עמ' 36 בספר הכחול
פסוקים 28-31: תגובת דוד

בעקבות ביקורם של בת שבע ונתן, מקבל דוד החלטה ואכן לוקח אחריות על 

הנעשה בממלכתו. תוכניתם של בת שבע ונתן הצליחה וכעת דוד מיישם את עצתם.   
פסוקים 32-40: המלכת שלמה למלך תחת דוד

המלכת שלמה מתוארת שלוש פעמים: 

1. פסוקים 32-37: הוראות דוד להמלכת שלמה. 

2. פסוקים 38-40: ביצוע ההוראות ע"י נאמני דוד. 
3. פסוקים 41-48: תיאור ההמלכה, ע"י יונתן בן אביתר, לאדוניהו ולתומכיו. 
הסיפור הראשון - פסוקים 32-37: הוראו ת דוד להמלכת שלמה. 

 *"נגיד":שלמה הופך לנגיד על ישראל. זוהי מצווה שהופיעה בהמלכת שאול ודוד וכעת גם בהמלכת שלמה. זהו כינוי המציין מעבר ממשטר ישן למשטר חדש: ממשטר שבטי למלוכה. כידוע, מלך הופך להיות שליט קודם כל על שבטו ולאחר שהוכיח עצמו בפני שאר השבטים, הופך להיות מלך על כל 11 השבטים הנותרים. (מידע נוסף בסיכום פרק י"א).

"על ישראל ויהודה": אף אחד מהמלכים הקודמים, לא שאול ולא דוד, לא הצליח לגבש את 12 השבטים לממלכה אחת מאוחדת. החלוקה השבטית המשיכה להתקיים ולאיים על אחדות המלוכה. דוד חש בסכנת פילוג של הממלכה המאוחדת תחת שלטונו, ולכן הוא מדבר על האחדות. בזמן מלכותו הוא עצמו התנסה בשתי מרידות במלכותו.   

2. הסיפור השני - סיפור ההמלכה בפועל: פסוקים 38-40:

קיימים הבדלים בין הוראות דוד לבין ההמלכה עצמה בפועל:

*דוד ציווה על תומכי שלמה ללוות אותו אל הגיחון, אבל אליהם מצטרפים הכרתי והפלתי - עמים זרים המופקדים על ביטחון המלך. הם מצטרפים כי לא הייתה להם מעורבות פוליטית בביטחון המדינה ובנוסף שומרים על טקס ההמלכה.  

*דוד הורה שצדוק הכהן ונתן הנביא ימשחו בשמן את שלמה. אבל, בטקס עצמו, רק צדוק הכהן מושח את שלמה בשמן. 

*לאחר ההמלכה מתקיימת תהלוכה של כל העם אחרי המלך. דוד לא ציווה על תהלוכה חגיגית והמונית. מדוע, אם כך, נערכת תהלוכה? 

א. העם שמח בהמלכת שלמה. 

ב. בעקבות המולת השמחה בהמולה, אדוניהו ותומכיו שומעים את המתרחש. 

3. הסיפור השלישי - פסוקים 41-48: דיווח יונתן על המלכת שלמה

אל הסועדים מגיע יונתן בן אביתר המבשר. יונתן מספר על המאורעות ואת הבשורה הרעה: שלמה הומלך על ידי דוד. 

דיווחו של יונתן שונה מעט מהמתרחש בטקס ההמלכה: 

1. הוא מספר שנתן השתתף במשיחת שלמה. 

2. הוא אינו מספר על התקיעה בשופר (אולי כיוון שהיא נשמעה גם בקרב הסועדים בזבח אדוניהו). 
3. יונתן מוסיף בדיווחו ששלמה התיישב על כס המלוכה ועבדי המלך באו לברך את המלך דוד על המלכת שלמה. 
4. יונתן מסיים בדיווח שדוד ברך בשם האל והביע שמחה שבימיו יושב שלמה על כיסאו.

דיווחו של יונתן בנוי במבנה מדורג עולה – מהקל אל הכבד – הוא מתחיל לספר על המלכת שלמה, שהיא אירוע חמור, ממשיך לדווח על תגובתם האוהדת של העם – אירוע חמור יותר, התייצבות עבדי המלך לצד המלך שלמה חמורה אף יותר ולבסוף הקשה ביותר הוא הברכה שנותן דוד 

לשלמה ואשר חותמת את תהליך ההמלכה וכמובן נותנת לו תוקף רשמי. 

· המבנה ההדרגתי מודגש ע"י שימוש רב במילה "יונתן" במילה "גם".   

שאלה: האם ויתר דוד על כס המלוכה לטובת שלמה? 

תשובה: לשיטת חוקרים לפנינו תופעה המכונה "קו – רגנציה": שלטון משותף של המלך הקודם והמלך החדש, מעין "חפיפה שלטונית". תופעה זו הייתה מוכרת ושכיחה בעולם העתיק וגם בישראל.  


טבלת סיכום על ההבדלים בין 3 סיפורי ההמלכה – עמ' 38 בספר הכחול

ענו על שאלות הסיכום בעמ' 40 בספר הכחול. בדקו תשובותיכם בספר הכחול הדק – עמ' 18-19 

רעיונות מרכזיים במלכים א' פרק ג'

בפרק ב' שלמה מקיים את צוואת דוד ומוציא להורג את אויביוף העלולים לערער את יציבות שלטונו: שר הצבא יואב, הגליית אביתר הכהן לענתות, הוצאה להורג של אדוניהוף שביקש להינשא לאבישג (פילגש אביו). 

פסוקים 1-3: נישואי שלמה לבת פרעה

 "ויתחתן שלמה את בת פרעה מלך מצרים..." – סיפור מלכותו של המלך שלמה נפתח בנישואיו לבת פרעה. מטרת הנישואין: במזרח הקדום היה נהוג להינשא נישואין פוליטיים – דיפלומטיים, על מנת לחזק את הקשרים הצבאים בין המדינות. 

"רק העם מזבחים בבמות כי לא נבנה בית לאל ה' עד הימים ההם" 

מחבר ספר מלכים הוא מחבר תמך בגישה הדויטרונומיסטית, הלקוחה מספר דברים. עפ"י גישה זו חובה לזבוח במקום אחד מרוכז, שבהמשך יהיה בית המקדש = "המקום בו יבחר האל לשכן שמו שם". הגישה הדויטרונומיסטית  היא גישה המצויה בספר דברים ובנויה מ 3 חוקים: 

א. איסור עבודה זרה. ב. ריכוז עבודת האל במקום אחד. ג. כוהנים המשרתים בבית המקדש יהיו אך ורק משבט לוי.  

פסוקים 4-5: התגלות האל לשלמה בגבעון

האל מתגלה אל שלמה בחלום (דרך התגלות שכיחה) ושואל את שלמה מהי בקשתו. 

בפסוקים  6-9  עונה שלמה לאלוהים: "אתה עשית עם עבדך דוד חסד גדול..." 
1. היוצרות שושלת מלוכה בישראל -שלמה רואה במלכותו כחסד גדול שעשה האל כאשר המשיך את שושלת דוד.

               2. "אתה המלכת את עבדך" – שלמה מדגיש שהאל הוא שהושיבו על כס המלכות. 

· "ואנוכי נער קטן לא דע צאת ובוא" –  הביטוי "נער קטן" אינו מתייחס לגיל כרונולוגי, אלא לחוסר ניסיון. 

· שלמה מבקש "לב שומע לשפוט את עמך להבין בין טוב לרע" – דברי שלמה מעידים               על השקפתו שאחד מתפקידי המלך הוא לשמש שופט ולנהל את ממלכותו עפ"י עקרונות הצדק והמשפט. 

כמובן שקיום ההבטחה האלוהית עומדת בתנאי: "אם תלך בדרכי לשמור חוקי ומצוותי כאשר הלך דוד אביך והארכתי את ימיך". התנאי מבוסס על חוק המלך שם נאמר, שרק מלך אשר ילך בדרכי האל, יזכה לאריכות ימים ושושלתו תמשיך.

"כאשר הלך דוד אביך". מחבר ספר מלכים הוא מחבר פרו בית דוד  (בעד בית דוד) וניתן לראות זאת באופן החיובי בו מוצגת שושלת דוד בהמשך סיפורי ספר מלכים.   
פסוקים 16-28: משפט שלמה
בפסוקים אלה שלמה מוכיח את חוכמתו ואת יכולת שיפוטו בפני העם, כאשר הוא שופט                       במשפט קשה מבחינה מוסרית וחברתית. 

מהו הקשר בין סיפור התגלות האל לשלמה בגבעון לבין סיפור משפט שלמה?   

תשובה:  קשר של סיבה ותוצאה: במשפטו הראשון, של שלמה , מתגשמת הבטחת האל להעניק לו "לב שומע לשפוט את עמך". 

מהלך המשפט - פסוקים 16-23: סיפורן של שתי הנשים
נחיתות מעמדן של הנשים מעיד על כך שגם היסוד החלש בחברה זכה למשפט צדק בממלכת שלמה. 
התובעת – האישה האחת: 

א. האישה התובעת מחזקת את דבריה בכתב תביעה מובנה ומסודר. לכן, כמעט כל הפרשנים טענו שהאישה התובעת היא האם של הילד החי.                                                                                 א. "ותאמר האישה האחת בי אדוני..." -  היא פותחת את דבריה בלשון נימוסין אל השופט שלמה ומכנה את עצמה "אמתך" 
ב.לשיטת אברבנאל: "הנה האישה אם הילד החי תבעה ראשונה". האישה שתבעה ראשונה היא האם שבנה חי.                                                                                                                                           ג. היא מציינת תיאורי זמן: "ביום השלישי" "לילה" "בתוך הבלילה" ועוד.                                                                    ד. "אין זר איתנו בבית זולתי שתיים אנחנו בבית" - האישה מדגישה שאין עדים אשר יחזקו              או יסתרו את דבריה.                                                                                                                               ה. "וימת בן האישה הזאת הלילה אשר שכבה עליו" – התובעת יודעת לספר שהסיבה למות הילד היא רשלנות האם, כיוון ששכבה עליו ומחצה אותו בגופה הכבד.                                                                                                                                ו. התובעת מספרת שרק בבוקר עלתה על התרמית, שהוחלפו התינוקות.                                                ז. היא מדגישה שידעה לזהות שבנה הוחלף, כיוון שהיא ילדה 3 ימים לפני חברתה                             ולכן היה לה זמן להכיר את בנה ולזהותו.                                                                                                               ו. "ואקם בבוקר להניק את בני והנה מת ואתבונן אליו בבוקר והנה לא היה בני אשר ילדתי" - האישה התובעת משתמשת במילה "והנה" פעמיים על מנת להדגיש את תדהמתה מהמקרה: בפעם הראשונה כאשר גילתה כי בנה מת ובפעם השנייה כאשר גילתה שהאישה האחרת לקחה את בנה.      
· אבל, בדבריה של האישה התובעת יש מספר סתירות פנימיות: א. אם ישנה בזמן שהאישה השנייה שכבה על בנה, כיצד יכלה לדעת מהי סיבת המוות?                                            ב. התובעת מתמקדת בבן המת כאשר היא עונה לאישה הנתבעת "לא כי בנך המת ובני החי" – היא קודם מזכירה את הבן המת ורק אח"כ את הבן החי, דבר המסגיר אצלה שאין לה רגשות אימהיים כלפי הבן החי.   
הנתבעת- האישה האחרת. 
הנתבעת מסתפקת במשפט אחד בו היא טוענת מנגד שהילד החי הוא בנה ואינה מאריכה בדברים. 

לדעת רוב הפרשנים האישה הנתבעת אינה צודקת:                                                                                                                                 א. היא אינה פותחת בלשון נימוסין לשופט שלמה. 


                                                                               ב. היא אינה חוזרת על הסיפור של התובעת ואינה מציגה את סיפורה שלה.                                                       ג. היא אינה מפרטת ואינה מאריכה בדבריה ורק אומרת בקצרה: "לא כי בני החי ובנך המת".                                                                                                                               ד. תשובתה הקצרה מתפרשת כניסיון להתחמק מדברים על מנת לא להיכשל בדבריה.  
לעומת זאת, ניתן למצוא בדבריה הוכחות לכך שדבריה הם דברי אמת:                                                                  א. היא אומרת משפט אחד בלבד כיוון שהיא יודעת שהיא דוברת אמת ואינה מרגישה צורך להרחיב בדברים.                                                                                                                                             ב. היא מקדימה ומציינת את בנה החי ורק אח"כ היא מתייחסת אל הבן המת, בתשובתה לאם התובעת: "לא כי בני החי ובנך המת" מתוך כך עולה שיש בה רגשות אימהיים חזקים כלפי הבן החי.   
· המלך שלמה מאזין לדבריהן ומסכם ששתי הטענות של שתי הנשים שקולות, לאור העובדה שאין עדים שיתמכו או יסתרו את עדותן "אין זר איתנו בבית" (פסוק 18). 
מהן הבעיות המשפטיות הניצבות בפני שלמה כשופט?  

1. שלמה ניצב בפני שתי עדויות סותרות. 

2. אין עדים לסיפור מלבד שתי הנשים. 
3. שתי הנשים זונות ולכן זהות האב אינה ידועה. לא ניתן לגייס את האבות כעדים לזהות הילדים. 
4. הטענות של האמהות שקולות זו כנגד זו: טענת האישה האחת: "לא כי בנך המת ובני חי" וטענת האישה השנייה: "לא כי בני החי ובנך המת..."
5. שתיהן ילדו בהפרש של שלושה ימים ולכן גילם של הילדים כמעט זהה  ולא ניתן לקבוע מי הילד ששייך לאיזו אם עפ"י קריטריון הגיל.  
6. עפ"י חוק השיפוט בספר דברים י"ז 8, השופט העליון, שבמקרה זה הוא שלמה, שופט במקרים בהם דנו במקרה רשויות שיפוט נמוכות יותר ולא הגיעו לידי החלטה. במקרה שלנו לא מסופר שהמקרה נידון ברשויות שופטות נמוכות ולכן על שלמה לשפוט ללא מידע קודם. שיפוט מסוג זה אכן דורש ידע, חוכמה ותבונה. 
7. מילה כנגד מילה - האישה הראשונה (התובעת) טוענת שבנה החי נלקח ממנה. האישה השנייה (הנתבעת), מחזיקה בילד החי וטוענת שבנה הוא הבן החי. 
המלך עורך את מבחן החרב שמטרתו, לשיטת רלב"ג: "אשר תחמול יותר על הבן החי יתבאר בלי ספק שהיא אמו". מבחן החרב הוא מבחן אנושי פסיכולוגי שמעיד על הבנתו של שלמה ברגש האדם. האישה האמיתית תהיה מוכנה לוותר על בנה רק שלא ימיתוהו. האישה שבנה מת תהיה מוכנה להצעת שלמה ומוכנה שיגזרו את הבן. 
כמובן שמבחן החרב אינו גזר הדין הסופי אלא תחבולה משפטית על מנת לבדוק את הקשר הנפשי ורגשותיהן של שתי האימהות. האם האמיתית תגלה רגשות אימהיים כלפי ילדה החי ותוותר על האימהות למען חייו. 
מיהי האם האמיתית? 

אין הכתוב מפרש מיהי האם האמיתית. בפסק הדין הסופי שלמה אומר: תנו לה את הילוד החי...היא אמו" – המילה "לה" אינה מציינת למי מהאימהות התכוון שלמה.  

פסוק 28: תגובת העם: 

"וישמעו כל ישראל את המשפט אשר שפט המלך, ויראו מפני המלך כי ראו כי חוכמת אלוהים בקרבו לעשות משפט". בעקבות המשפט, שלמה מעורר בעם יראה = כבוד כלפיו.  

שורש מנחה: ש.פ.ט חוזר שלוש פעמים ומדגיש כי משפטו המופלא של שלמה נובע מחוכמת השיפוט האלוהית בה חנן אותו האל והבטחת האל לשלמה התגשמה.   

ענו על השאלות בעמ' 48. בדקו תשובותיכם בעמ' 19-20 בספר הכחול.
רעיונות מרכזיים במלכים א' פרק י"א

בפרק יא' מתרחש מהפך מדיני ופוליטי: מלכותו של המלך שלמה, כאשר שלמה מואשם בחטאים אשר מובילים  לפילוג ממלכת ישראל המאוחדת. מבחינה פוליטית –עד כה שרר שקט בממלכת ישראל. שלמה קשר קשרי שלום עם מדינות זרות ועם עמים סביב ולכן עסק בעניינים פנימיים בממלכתו ולא במלחמות על גבולותיה של ישראל. 

ניתן למצוא בפרק י', רמז מקדם לעתיד להתרחש: מוצגת ביקורת כלפי המלך שלמה על שהרבה בנשים ובזהב ובכסף והרי עפ"י חוק המלך בספר דברים יז' פסוקים 14-20 אוסר האל במפורש להרבות בנשים, כסף, זהב וסוסים.   

שלמה לקח מיסים רבים מכל השבטים, למעט שבט יהודה, כדי לממן את אורח חייו הראוותני. בקרב העם נוצרה מרירות גדולה, עד אשר הובילה לפילוג חברתי ומדיני.   

חוק המלך (דברים יז' 14-20) – חוק הנקבע ע"י האל למלכי ישראל. מלך בישראל כפוף לחוק והאל הוא מעל החוק. חוק המלך מציב תנאי בסיסי בפני מלך בישראל: אם המלך יקיים חוקים ומצוות וילך בדרכי האל אז יקבל את גמולו – הוא ובניו יאריכו ימים על כס המלכות. העם ביקש מלך כל הגויים, אך בעוד שבקרב הגויים המלך הוא מעל החוק והוא החוק, בקרב מלכי ישראל, המלך הוא מתחת לחוק והאל הוא הישות השלטת העליונה והחזקה.           

פסוקים 1-13: חטאי שלמה ועונשו
פרק יא' נפתח בתיאור נשואי שלמה לנשים נוכריות ורבות, כיוון שהמספר רואה בנישואים אלה כחטאו העיקרי של שלמה, אשר הוביל לפילוג הממלכה. 

יש לציין שהמילה "נוכריות" מופיעה קודם למילה "רבות" על מנת להדגיש את חומרת חטא הנישואים לאישה נוכריה. מדוע נשא שלמה נשים נוכריות? 

1. נישואים דיפלומטיים על מנת לקשור קשרי שלום עם מדינות שכנות. מעשה זה מוכיח מחד גיסא (=מצד אחד) את חכמת שלמה כמנהיג  וכמלך, מאידך גיסא (=מצד שני) שלמה היה בקיא בחוקים וידע כי מעשהו נתפס כחטא.

2. ייתכן כי שלמה אהב נשים ומתוך אהבתו ותשוקתו נשא לו נשים רבות. 
3. בקרב מלכי המזרח הקדום מספר נשים רב העיד על עושר רב. 
מדוע בת פרעה מוזכרת לפי שם אביה ואילו את שאר הנשים מוצגות ג לפי שם העם אליו השתייכו. תשובה:

1. ייתכן כי שלמה אהב את בת פרעה יותר מכל נשותיו. 
2. ייתכן שהאישה הראשונה של שלמה הייתה בת פרעה. 

3. מצריים הייתה המעצמה החשובה והחזקה באותה התקופה. לשלמה היה חשוב לשמור על קשרי שלום הדוקים עם מצריים. 
קיימת טענה כי המספר 1000 הוא מספר מוגזם ולשלמה היו כ 60 שרות (שרות = נשים נשואות) וכ 80 פילגשים (פילגשים = נשים לא נשואות). מצד אחד מטרת המספר המוגזם היא להגדיל את עוצמת החטא- ריבוי נשים. מצד שני המטרה היא להאדיר את כבודו של המלך שלמה. 

פסוק 8 - "וכן עשה לכל נשיו הנוכריות מקטירות ומזבחות לאלוהיהן..." 

לדעת חז"ל שלמה לא עבד בעצמו עבודה זרה אלא נתן לנשותיו לעבוד עבודה זרה. מקובל היה שכאשר מלך נושא אישה נוכריה, עליו לאפשר לה לעבוד את אמונתה. אבל, שלמה שותף לדבר פשע בכך שלא מנע את הכנסת העבודה הזרה וגרם לעמו ללכת אחרי אלוהים אחרים. לכן דינו כדין חוטא.  יש המתנגדים לטענת חז"ל וטוענים ששלמה אכן עבד עבודה זרה והאמין באלוהים אחרים וטענתם מתבססת על הכתוב כנאמר: "הלך אחרי אלוהים אחרים". בנוסף הכתוב חוזר ומדגיש ששלמה לא נהג כדוד אביו ולא האמין אמונה שלמה כמלך דוד.                         

נאמר ששלמה חטא לעת זקנתו. לדעת חז"ל המחבר מנסה להמעיט בחומרת חטאו של שלמה,  שכידוע לאדם זקן מייחסים חוסר צלילות במחשבות ובמעשים. 

עונשו של שלמה: פילוג הממלכה. בנו רחבעם ימשיך למלוך על שבט אחד, יהודה, למען דוד. דוד האמין באל אמונה שלמה והלך בדרכיו והאל מקיים את הבטחתו לו להמשכיות זרעו בשושלת המלוכה. עונשו של המלך כפול ומכופל:  העונש יצא אל הפועל רק בימי בנו – בעבור חטאו הוא נושא אחריות גדולה על עתיד בנו. שלמה יפסיד את המלוכה לעבדו ירבעם – אדם הנחות ממנו. 
מדוע נאמר שבנו של שלמה יקבל שבט אחד והרי הוא קיבל 2 שבטים? 

פתרון: 

1. שבט אחד משמעו השבט (ה' הידיעה מעלה את מעמד השבט) , האחד והמיוחד והוא יהודה. ביהודה הייתה עיר הבירה ירושלים ושם נבנה בית המקדש – מקום משכנו של האל. 

2. השבטים יהודה ובנימין חברו יחד לשבט אחד.                  

פסוקים  14-25: האל מקים שני שטנים למלך שלמה
שטן = אויב 
פסוקים 14-25 מתארים שני שטנים, עוד מימי דוד, שהקים האל לשלמה בעקבות חטאיו. 
האימפריה של שלמה מתחילה להתפורר בקצוות כיוון שהדד מציק בקצה הדרומי, מאדום, ורזון מציק בקצה הצפוני. 

השטן הראשון – הדד האדומי

רקע היסטורי: בספר שמואל ב' ח' מסופר שדוד לחם יחד עם שר צבאו יואב והכה כל זכר באדום. הדד, מזרע אדום (השתייך אל שושלת המלוכה באדום) ברח אל מצרים ושם קיבל מקלט מדיני. יחסו של המלך פרעה מעיד על יחסי איבה (יחסים לא טובים, שנאה) בין ישראל (בימי דוד) למצרים ולכן מעניק פרעה להדד מקלט מדיני על מנת לקשור קשרים עם אדום, למקרה בו יאלץ להלחם בישראל. הדד שומע כי דוד מת ורוצה לנקום בשלמה. הוא מבקש מפרעה לחזור אל ארצו על מנת לנקום בשלמה. פרעה מסרב לבקשתו. 

אין הכתוב מספר מה הייתה השפעת הדד על ממלכת ישראל בימי שלמה ואם בכלל הצליח להציק לשלמה.  

השטן השני – רזון בן אלידע 

רזון מלשון רוזן = שליט. 

עפ"י המסופר בשמואל ב' ח'. דוד כבש את  ארם. רזון מצליח לברוח, להשתלט על ארם דמשק ושם הוא מקים גדוד. בימי שלמה הוא הופך לאויבו של שלמה. 

שלטונו של רזון הצליח לערער את בטחונה המדיני – כלכלי של ממלכת ישראל ולעורר  

את זעמם של תושבי ממלכת ישראל על מלכם שלמה.                    

ניתן למצוא נקודות דמיון בין שני השטנים: 

1. שני הסיפורים על שני האויבים הם בעלי רקע היסטורי מספר שמואל ב' פרק ח', שם מסופר על כיבושי דוד. שני השטנים משתייכים אל שני עמים: הדד האדומי מאדום ורזון בן אלידע מארם. שני עמים אלו נכבשו בעבר ע"י דוד המלך ושר צבאו. דוד המלך היה ידוע כמצביא (מנהיג צבאי) מוכשר ודאג לכבוש ולהרחיב את גבולות ממלכת ישראל וכמובן להלחם בעמים הזרים היושבים סביב לארץ ישראל ובעיקר בעמי כנען, לגביהם ציווה האל השמדה ברכוש ובנפש. 

2. שני השטנים שומעים על מות דוד ורוצים לנקום בו דרך בנו שלמה. הם שואפים לשוב לארצם, לכבוש אותה מחדש או לפחות חלק מנה, להתחזק ולהציק לשלמה. 
3. קיימת טענה כי שני האויבים אויב אחד הם – הדד ורזון הם אותו אדם. טענה זו מתבססת על הנקודות הבאות:                                                                                              א. שמות העמים: אדום – ארם, תחילת וסוף שם העמים (האותיות א ומ סופית) מעידים כנראה על שיבוש בהעתקת השמות ובמקום אדום נכתב ארם.                                                            ב. בסיפורו של רזון מופיעה המילה אדום בפסוק 25 והרי על אדום סופר ביחידה הקודמת ואין סיבה להזכירה שוב.                                                                                                                       
4. ג. סיפורו של הדד הוא סיפור מלא בפרטים, למעט האינפורמציה על האם וכיצד הציק לשלמה. סיפורו של רזון קצר יותר וחסר בפרטים, אבל כן מוסר אינפורמציה על העובדה שרזון כן הציק לשלמה ואף הצליח להקים ממלכה משלו. נראה כי שני הסיפורים משלימים זה את זה ומקריאת שניהם יחד ניתן להשלים פערים ולקבל תמונת מצב שלמה ומלאה. ייתכן שלפנינו אותו הסיפור, בשני נוסחים. כאשר העבירו את סיפורי המקרא לכתב העתיקו את שני הסיפורים אחד אחרי השני ולכן לפנינו כפילות.                           
פסוקים  26-28: השטן השלישי – ירבעם בן נבט

השטן השלישי שמקים האל לשלמה הוא ירבעם בן נבט. ירבעם בן נבט היה שטן מבית, כלומר, שטן מפנים הממלכה ויתרונו היה בכך שהוא הכיר את הממלכה מבפנים וידע את חולשותיה. 

פסוקים 26-28 הם אכספוזיציה המשמשת כרקע למרד של ירבעם במלך שלמה. 

1. ירבעם השתייך לשבט אפרים. מאז ימי כיבוש הארץ בספר שופטים קיימת יריבות בין שבט אפרים לבין שבט יהודה על המנהיגות. 
2. ירבעם מכונה "נער" "עבד לשלמה" "עושה מלאכה" ו"גיבור חיל" –                                                                     "נער"- ירבעם היה כפוף לשלמה, נושא כליו."עבד" – פקיד בממלכת שלמה. "עושה מלאכה" - איש מוכשר וכריזמטי, הבקיא בעבודת הבנייה וניהולה. "גיבור חיל":                                        מוכשר בעבודות הבנייה. בעקבות כישוריו בעבודות הבנייה זכה ירבעם למעמד גבוה בממלכת שלמה.
3.  שלמה מינה את ירבעם להיות אחראי על "סבל בית יוסף" – "סבל" הוא מס עובד = עבודות כפייה כמיסים., שלמה הטיל מיסים כבדים על עמו ובעיקר על שני שבטים שכונו "בית יוסף" = אפרים ומנשה. העול שהטיל שלמה על שבטי ישראל, פגע בעצמאותם המדינית והכלכלית וגרם למירמור וכעס ויצר פער בין שבט יהודה לבין שאר השבטים.. 
4. "וירם יד במלך": על רקע כל אלה, ירבעם מנצל את מצב העם, ובעיקר את מצבם     של "בית יוסף" ומארגן אותם למרד. 
5. בשמו קיים מדרש שם: ריב בעם. ירבעם הביא עמו את "מחלת" הפילוג.  הצגת ירבעם כגורם לפילוג מאירה את  דמותו באור שלילי.     
פסוקים 29-39: נבואת אחיה השילוני על פילוג ממלכת ישראל המאוחדת

הנביא אחיה השילוני, מהעיר שילה, השתייך אל שבט אפרים ולכן היה לו אינטרס מדיני – אישי שירבעם יהיה המלך על 10 השבטים. 

אחיה השילוני פוגש את ירבעם בשדה ועושה מעשה סמלי הממחיש את פילוג הממלכה:

אחיה קורע את השמלה (לא ידוע למי שייכת השמלה) ל 12 קרעים כמספר שבטי ישראל. את 10 הקרעים הוא נותן לירבעם ומבשר לו שהוא עומד להיות מלך על 10 שבטים = ממלכת ישראל.
2 קרעים יינתנו לשושלת דוד, כלומר, בנו של שלמה ימלוך על 2 שבטים = ממלכת יהודה. 

לאור המעשה הסמלי שעושה אחיה, עולות מספר קושיות: 

1. מדוע נכתב "שלמה" ולא "שמלה"? 2. למי שייכת השמלה? 3. מדוע נכתב "שלמה חדשה"? 
פתרונות: 

1. המילה "שלמה" משמעה שלם. עד עכשיו הייתה ממלכה אחת מאוחדת ושלמה. כעת, לאחר הפילוג, תיווצרנה 2 ממלכות. בנוסף המילה "שלמה" מזכירה את שמו של המלך שלמה, שבעקבות חטאיו התפלגה הממלכה.

2. לא ידוע למי שייכת השמלה. כיוון שהמילה "והוא" שייכת לגוף נסתר. 
· קריעת הממלכה לא תתבצע בימי שלמה, אלא בימי בנו, רחבעם, בגלל הבטחה של האל לדוד (שמואל ב' ז' 12-17). 

· הנימוק שמציג אחיה לקריעת הממלכה הוא נימוק דתי : עבודה זרה. הנימוק הדתי של אחיה מתקשר אל הגישה הדויטרונומיסטית ואל חוק המלך: עפ"י הגישה הדויטרונומיסטית חל איסור על עבודה זרה ועפ"י חוק המלך רק מלך אשר ילך בדרכי האל, יאריך ימים על כס המלכות ושושלתו תמשך. בגלל הבטחה לדוד, האל אינו קוטע לחלוטין את שושלת דוד. 
רעיונות מרכזיים במלכים א' פרק י"ב 

פסוקים 1-5: מעמד ההמלכה בשכם
בניגוד לשלמה שהומלך ע"י אביו דוד, לא הומלך רחבעם על ידי שלמה אביו וגם קיבל 
ממלכה מעורערת מבחינה מדינית עקב אירועים שהתרחשו במחצית האחרונה בתקופת מלוכתו של שלמה. 

כיצד ניתן ללמוד על ערעור מעמדו של רחבעם בקרב שבטי ישראל?    
1. "וילך רחבעם שכם..." רחבעם מגיע אל שכם על מנת לערוך את טקס המלוכה הרשמי במקום שהטקס יערך בירושלים, עיר הבירה של מלכת ישראל המאוחדת ובכך ניתן לראות ירידה במעמדה של ירושלים כעיר הבירה ועיר הקודש וכיוצא בכך ירידה במעמדו כמלך. 

2. רחבעם אינו מומלך ישירות על כל שבטי ישראל, אלא עליו להגיע אל שכם על מנת לבצע את ההמלכה ובנוסף לכך שכל נציגי ישראל יהיו במעמד זה. 

3. "...וישלחו ויקראו לו" - בתקופת שלמה שבטי ישראל לא היו מעיזים לקרוא לירבעם, מורד במלך, לשוב לארצם ורק בימי רחבעם הם מעיזים לקרוא לירבעם לשוב. 
4. "...ואתה עתה הקל מעבודת אביך..." -העם מעמיד לרחבעם דרישות, להקל מעול המיסים, כתנאי להמלכתו.  
מהי מטרת הגעתו של רחבעם אל שכם?

1. רחבעם מגיע אל שכם על מנת שימליכו אותו שם. 2. יש הטוענים כי כאשר באו להמליך את רחבעם, היו קיימות שתי חטיבות מדיניות נפרדות: יהודה וישראל. כאשר הגיע רחבעם אל שכם, הוא כבר היה מלך על יהודה, מתוקף היותו בנו של שלמה וכעת היה עליו לכרות ברית מחודשת עם שבטי ישראל.  3. רחבעם הגיע כדי לערוך טקס חגיגי לקראת מלכותו החדשה. רחבעם כבר ראה עצמו כמלך על כל הממלכה. 
בקשת העם: "אביך הקשה את עולנו ואתה עתה הקל מעבודת אביך הקשה ומעלו הכבד          אשר נתן עלינו ונעבדך". העם מכנה את המסים אשר הטיל שלמה על העם כ"עול". 
עול=1. מיסים 2. עבודה קשה 3.  מטה או מקל שקצהו היה חד ובעזרתו היו מכים את הבהמה על מנת לזרזה בעבודה. נציגי ישראל משתמשים במילה "עול" על מנת להציג את עבודתם כעבודת הבהמות = עבודה קשה מנשוא, תחתיה הם סובלים.  
העם מבקש מרחבעם להקל מעליהם את המיסים אשר נתן עליהם שלמה. כזכור, בפרק הקודם סופר ששלמה, על מנת לבנות את ממלכתו, לקח מיסים כבדים מ"בית יוסף" והעבידם קשה בעבודות הבנייה. בקשתם נסמכת על נוהג קיים, שכאשר מתקיימים חילופי שלטון, העם מבקש הקלה במיסים מהמלך החדש. כך המלך היה מרצה את נתיניו וזוכה באמונם. 
פסוקים 6- 15: עצת הזקנים ועצת הילדים
רחבעם פונה אל עצת הזקנים. הזקנים היו נציגי העם, חכמים, ויועצי המלך בתחום המשפט. 
עצתם: "אם היום תהיה עבד לעם..." (7): הזקנים מייעצים לרחבעם להיענות לדרישת העם ולהקל בעול המסים והחובות וכך העם יקבל את מלכותו ויהיה לעבדיו כל ימי מלכותו. הזקנים היו מקורבים אל העם וחשו בסבלו של העם. עצתם מתונה ומתחשבת וכנראה נובעת מנסיונם והבנתם את המצב. 


קיימות 2 בעיות בנוסח עצתם: 1. הזקנים ייעצו למלך להיות עבד לעם.  2. הזקנים מייעצים לרחבעם להסכים היום לבקשת העם ומחר להעלות את המיסים. בנוסח דבריהם ישנה רמאות.                           
רחבעם פונה אל עצת הילדים. הילדים הם בני דורו של רחבעם, אשר גדלו יחד עמו. עצת הילדים: 1. "קטני עבה ממתני אבי..." (10) אצבעו הקטנה של רחבעם תהיה עבה ממותני אביו שלמה. המתנים הם המקום בו חוגרים והם מסמלים עוז ואמץ (לשנס מותנים). כלומר, מדיניותו תהיה כבדה וקשה ממדיניות אביו. 2. אבי ייסר אתכם בשוטים ואני אייסר אתכם בעקרבים": מטאפורה אשר מתארת את עול שלמה כמכות שוטים ואילו עול רחבעם יהיה כעקיצות עקרבים. רחבעם יקשה על העם את עול המיסים. 

"כי היתה סיבה מעם ה'..." (15): האל הוא שקבע את עונש הפילוג ולכן הוא המכוון את האירועים על מנת להוביל אל הפילוג. האל הקשיח את לבו של רחבעם כדי שלא יקשיב לעצת הזקנים, הנחשבת לעצה טובה יותר, על מנת ליצור סכסוך, שיוביל לפילוג בין השבטים. 

בעקבות החלטת ירבעם להכביד את המיסים, 10 השבטים מורדים ברחבעם וכך ממלכת ישראל המאוחדת מתפלגת, ב 928 לפנה"ס לשתי ממלכות: ממלכת ישראל, המונה 10 שבטים וממלכת יהודה, המונה 2 שבטים. 

קראו על המשך הסבר הפרק, פס' 23-33: חטאי ירבעם, בסיכום השיעור ובספר הכחול.

ענו על השאלות בעמ' 62 ו 70 בספר הכחול. בדקו תשובותיכם 21-23 בספר הדק.
השוואה בין ספר דברי הימים לבין ספר מלכים
הקדמה
ספר דברי הימים, כמו ספר מלכים, מתאר את תקופת המלכים גם כאשר הממלכה הייתה מאוחדת וגם כאשר הממלכה הייתה מפולגת. 
ספר דברי הימים חובר כ 150 שנה לאחר ספר מלכים, אך הוא אינו רק תוספת לספר מלכים אלא גם מתאר השקפה חדשה (גישה חדשה, ראייה אחרת)  לתקופת המלוכה. 

בניגוד לספר מלכים שם מסופרים קורותיהן (אירועים) של שתי הממלכות: יהודה וישראל, ספר דברי הימים השמיט את סיפור קורותיה של ממלכת ישראל כיוון שראה בהתנתקותה של ממלכת ישראל מממלכת יהודה כחטא חמור, המנוגד לרצון האל ספר דברי הימים כן מזכיר את ממלכת ישראל כאשר ממלכת ישראל נפגשת עם ממלכת יהודה או כאשר הן נלחמות יחד או משתפות פעולה.  

ספר מלכים מספק תיאור סובייקטיבי של ממלכת יהודה. הוא משמיט בדרך כלל  את כישלונותיהם של מלכי יהודה מבית דוד ולהוסיף פרטים על הצלחותיהם, בגלל מגמתו (מטרה) של מחבר ספר מלכים: מגמה (=מטרה) פרו (=בעד) דוד. לעומת זאת, ספר מלכים מציג גם את הכישלונות וגם את ההצלחות של מלכי בית דוד ומספק תיאור אובייקטיבי.
ההבדלים העיקריים בין ספר מלכים לבין ספר דברי הימים:
פילוג ממלכת ישראל – 928 לפנה"ס

	מס"ד 
	מלכים א' פרק יב' 
	דברי הימים ב' פרק י'
	ההבדלים 

	1
	"וישב ירבעם במצרים"

(פסוק 2) 
	"וישב ירבעם ממצרים"

(פסוק 2)
	עפ"י מלכים העם מתייחס בזלזול אל רחבעם, כיוון שהוא קורא לירבעם, מורד המלכות, כאשר המלך רחבעם מגיע. ספר דברי הימים רצה להציג את דמותו של רחבעם בכבוד ולכן טען ש העם לא קרא לירבעם.  

	2
	"אם היום תהיה עבד לעם הזה ועבדתם ועניתם ודיברת אליהם דברים טובים והיו לך עבדים כל הימים"  (פסוק 7)
	"אם תהיה לטוב להעם הזה ורציתם...והיו לך עבדים כל הימים" (פסוק 7)
	ספר דברי הימים שינה את נוסח עצת הזקנים על מנת למנוע מצב של ביקורת כנגד עצתם וכדי להציג  את המלך באור חיובי. 
המילים  "עבד" "היום" ו"עבדתם" ו"עניתם" הורדו ובמקומם נכתבה המילה "ורציתם" על מנת להציג את העצה של הזקנים כטובה יותר.   

	3
	"וירגמו כל ישראל בו אבן" (פסוק 18)
"כל ישראל = 12 השבטים. 
	"וירגמו בו בני ישראל אבן"

(פסוק 18)
"בני ישראל " = 10 שבטים
	הריגת אדורם שר המיסים היא קריאת מרד מוחלטת כנגד המלך שלמה ואין זה מקובל שיהודה ובנימין יתנגדו למלך רחבעם. 

	4
	"להשיב את המלוכה לרחבעם" (פסוק 21)
"מלוכה" = שלטון. 
	"להשיב את הממלכה לרחבעם" (פסוק 21) 
"ממלכה" = שטח הממלכה. 
	ספר דברי הימים מדגיש כי רחבעם איבד את שטחו ולא את תפקידו כמלך וכך הוא מפחית בעוצמת אובדן השלטון ומרד ממלכת ישראל.  

	5 
	"...אבי יסר אתכם בשוטים ואני איסר אתכם בעקרבים" (פסוק  11+14) 
	"אבי יסר אתכם בשוטים ואני  ______ אתכם בעקרבים" 

(פסוק 11+14)
	המילה "איסר" הושמטה בדברי הימים בגלל משמעותה השלילית. 

	6 
	פסוקים 20-21: 

המלכת ירבעם 
	פסוקים חסרים 
	הפסוקים המספרים על המלכת ירבעם לא מופיעים בספר דברי הימים כיוון שראה בירבעם כאחד הגורמים האשמים בפילוג. 

	7
	"...ויתר העם לאמר: כה אמר האל לא תעלוו ולא תלחמון עם אחיכם בני ישראל..." 

(פסוקים 23-24) 
	"...כל ישראל ביהודה ובנימין ______ לאמר: כה אמר ה' לא תעלון ולא תלחמון עם אחיכם _____ ..." 

(פסוקים 34-24)
	"בני ישראל" (=10 השבטים, ממלכת ישראל) אינם מוזכרים במעמד בו האל מתגלה אל הנביא שמעיה ומבקש למנוע מלחמת אחים. ספר דברי הימים בחר לא לשתף את ממלכת ישראל במעמד חשוב זה.    

	8 
	פסוקים 25-33:

חטאי ירבעם 
	פסוקים חסרים – חשוב 
	הפסוקים המתארים את חטאי ירבעם כמלך על ישראל אינם מוזכרים בספר דברי הימים כיוון שקודם לכן לא הופיעו הפסוקים המתארים את המלכתו ומכן שגם הפסוקים המתארים את חטאיו לא יופיעו. 


מלכים א' – פרקים י"ז-י"ט
מלחמתו של אליהו הנביא בנביאי הבעל

דמותו של אליהו הנביא

אליהו היה נביא בממלכת ישראל, לאחר פילוג הממלכה.  

אליהו ניבא בימי אחאב ובנו אחזיה (בערך במאה ה - 9 לפנה"ס), אשר מלכו בממלכת ישראל.

פעולתו הנבואית (=תפקידו כנביא ומעשיו) התמקדה בעיקר במאבק בעבודת הבעל (אל הפריון והגשם, עבודה זרה) תושבי ממלכת ישראל האמינו בבעל שהיה אל חשוב לגויים ולעמים הזרים. בעקבות כך התעמת  אליהו עם התושבים והמלכים בממלכת ישראל ונדד בממלכת ישראל ומחוצה לה. 
בתקופה בה אליהו מנבא הממלכה משגשגת, פורחת ומצליחה הן מבחינה מדינית והן מבחינה כלכלית. אחאב, מלך ישראל באותה התקופה, קשר קשרי חוץ טובים עם ממלכות זרות וחזקות, כמו סוריה וצור. מצד שני אחאב היה מלך חוטא מאוד: חטאו העיקרי של אחאב היה בכך שנשא אשה נוכריה בשם איזבל (אשה מהעם הצידוני) אשר הביאה עבודה זרה (עבודת הבעל) אל ממלכת ישראל. 
שליחותו של אליהו מתחילה בפרק יז', כאשר אליהו מודיע למלך אחאב  שתבוא בצורת על ממלכת ישראל בגלל העבודה הזרה. כך נפתח הסכסוך והעימות בין נביא האל (אליהו) לבין אחאב ונביאי הבעל, בין האל לבין העבודה הזרה. 
אליהו נתפס בעיני חוקרי המקרא כמנהיג השואף לשלמות וכמושיע את היחיד ואת הציבור בשעות הקשות ביותר. אליהו מתגלה כדמות רוחנית, השואפת להשיג את מטרתה ללא חשש וללא פחד והוא דורש שסביבתו תצטרף אליו ואל מאבקו ללא ספקות. אליהו מתואר כנביא הסובל בדרך כלל ממצבי רוח ולעיתים הוא חש דיכאון או ייאוש. כאשר ציפיותיו לא מתגשמות או כאשר אין הוא מצליח להשיג את מטרתו הוא נתקף אכזבה עמוקה.     

כל דמותו של אליהו הנביא עטופה במסתורין. דמותו לא רק מתוארת ע"י תפקידו כנביא אלא גם מעוצבת ע"י מראהו החיצוני: "איש בעל שיער ואזור עור אזור במותניו (מלכים ב' א' 8) והוא היה לבוש אדרת (מלכים א' יט' 19) ו אדרת זו הייתה בעלת צורה מיוחדת: "אדרת אליהו" (מלכים ב' ב' 13-14). 

68 פעמים נזכר שמו של אליהו בסיפורי המקרא ו 66 מתוכם מופיעים בספר מלכים. כשמו כן תפקידו: נביא לאלוהים ובשליחותו של האל פעל ומסר את נפשו. 

הכתוב אינו מוסר מידע לגבי ייחוסו של אליהו, מעמדו והשתייכותו אל משפחה מסוימת ורק מתוך כינוי "אליהו התשבי" ניתן להגיע למסקנה שהשתייך אל תושבי הגלעד, אשר ישבו בתשבה. בבתי מדרש הועלתה השאלה מהיכן הגיע אליהו והועלו מספר תשובות: משבט בנימין או גד (שבט גד ישב באזור הגלעד שם הייתה נמצאת תשבה) וקיימות עוד כמה השערות בנושא.      

פרק ט"ז פס' 23-33: הקדמה לסיפורי אליהו הנביא

מחבר ספר מלכים מדווח באופן סינכרוני (מקביל, בו זמני) על מלכי יהודה ועל מלכי ישראל:

ממלכת יהודה – המלך הראשון היה רחבעם, אחריו מלך בנו אבים ואחריו אסא בנו. 

מתחילת מלכותו של מלך רחבעם (בן שלמה), בערך ב 930 לפנ"הס ועד 870 לפנה"ס (סיום מלכותו של אסא) מלכה שושלת רצופה של מלכים מבית דוד. עובדה זו מצביעה על יציבות מדינית של ממלכת יהודה. 
ממלכת ישראל – בתחילה מלך ירבעם, אחריו בנו נדב, לאחר מכן מלכו בעשא, אלו (בנו של 
באשע, זמרי, ועמרי (אביו של אחאב). בממלכת ישראל, החל מ 930 לפנה"ס (מלכות ירבעם) ועד 873 לפנה"ס (סיום מלכות עומרי) עלו וירדו 7 מלכים בני שבטים שונים, דבר המצביע על חוסר 
יציבות מדינית בממלכת ישראל.  

פס' 23-28: מלכות עומרי
ממלכת ישראל סבלה זמן רב מחוסר יציבות מדינית עד עליית עומרי לשלטון. בימיו התייצב השלטון בממלכת ישראל והיו יחסי שלום עם ממלכת יהודה. הוא פעל למען קשרי שלום ומסחר עם המדינות סביב. יש הסבורים שהוא יזם את נישואי בנו לאיזבל, בתו של מלך צידון, כדי לקשור קשרים עם צידון כנגד אשור. 
מפעלו החשוב היה בניית שומרון כעיר הבירה של ממלכת ישראל. 

מדרש השם של העיר שומרון: עמרי קנה את הר שומרון מאדם בשם שמר בשני כיכרות כסף ועל שם אותו אדם קרא לעיר שמרון. עמרי הפך אותה לעיר הבירה הקבועה של ממלכת ישראל. כידוע, ירבעם, המלך הראשון בישראל, קבע את שכם ולאחר מכן את פנואל כערי הבירה של ישראל. לאחר מכן תרצה נקבעה בעיר הבירה. עומרי ישב בתרצה, עד אשר הפך את שומרון לעיר הבירה.

מיקומה של שומרון הוא מיקום אסטרטגי כיוון שהיא חולשת על צומת דרכים חשובה, המובילות אל אזור החוף המערבי, אל שכם ונהר הירדן שבמזרח, אל עמק יזרעאל בצפון ולירושלים בדרום. שומרון שימשה מרכז מדיני תרבותי במשך כל תקופת ממלכת ישראל, עד לגלותה. חז"ל שבחו את עמרי על מעשה ואמרו "מפני מה זכה עמרי למלכות? מפני שהוסיף 
כרך אחד בארץ ישראל".
למרות פועלו המדיני, המחבר מציין את חטאיו הדתיים של עומרי: "ויעש עומרי הרע בעיני האל...וירע מכל אשר לפניו: וילך בכל דרך ירבעם..." (25-26). כנראה עקב הנישואים 

לאיזבל והקשרים עם מדינות סביב, הוחדרה עבודה זרה אל ממלכת ישראל.  

פס' 29-33: מלכות אחאב 

בפרקים ט"ז-י"ט מספר המחבר על המתרחש בממלכת ישראל, עליה מולך המלך אחאב.

אחאב , בנו של עומרי, מלך בממלכת ישראל 22 שנים, בין השנים 870-850 לפנה"ס. 

מעשיו של אחאב המלך: 

א. ביסוס מעמדה המדיני של ממלכת ישראל והידוק היחסים עם מדינות זרות שכנות ע"י נישואים דיפלומטיים לאיזבל הצידונית ונישואי ביתו עתליה למלך יהודה. 

ב. לחם בארם ובאשור על מנת להפוך את ממלכת ישראל לעצמאית ולשחרר אותה מעול הממלכות הזרות הסובבות אותה. אחאאב היה מצביא דגול בעל צבא חזק. מתוך מגילות ארמיות ואשוריות התגלה כי לאחאב היה צבא גדול ומוכשר וכלי נשק רבים.

ג. "ויהי הנקל לכתו בחטאות ירבעם בן נבט..." (31): נאמר על אחאב שחטא יותר מירבעם ושחטאי ירבעם נחשבו לקלים לעומת חטאי אחאב.  בעקבות נישואיו לאיזבל הצידונית חדרה עבודת הבעל=עבודה זרה אל ממלכת ישראל ואחאב היה ידוע כמלך החוטא ביותר בישראל. איזבל קיבצה נביאים, נביאי הבעל והאשרה, שתפקידם היה להסית את העם אל עבודת הבעל. 
מחבר ספר מלכים ראה באחאב כאחד הגורמים המרכזיים לחורבן ממלכת ישראל  והגלייתה לאשור בשנת 722 לפנה"ס. 

פרק י"ז

פסוק 1:פס' 1 מהווה אכספוזיציה לכל הפרק. בפס' זה מוצגים הדמויות הפועלות (אחאב ואליהו), הבעיה המרכזית (בצורת בעקבות חטאים) ואת אליהו כנביא האל מצד אחד אבל 
גם כאדם עצמאי, הפועל על דעת עצמו.

מהי הסיבה לבצורת ומיהו אליהו הנביא?

ניתן להסיק שעקב החטאים, המפורטים בפרק הקודם, האל מעניש את אחאב וממלכתו. הבצורת נמשכה שנתיים. לגבי עונש הבצורת על עבודת אלילים ניתן ללמוד מדברים יא' 17-16: "השמרו לכם פן יפתה לבבכם וסרתם ועבדתם אלוהים אחרים...וחרה אף ה' בכם ועצר את השמים ולא יהיה מטר והאדמה לא תתן את יבולה..." עונש המבול הוא עונש למידה כנגד מידה: אחאב האמין בבעל, אל הגשם והפריון ולכן האל מעניש בבצורת. כך האל מוכיח שהוא האל היחיד 

והוא השולט באיתני הטבע.   

לגבי דמותו של אליהו אין אנו מקבלים אינפורמציה לגבי אחד הנביאים הידועים והגדולים בתקופת המקרא. יש המניחים כי הסופר המקראי רצה להתמקד בסיפור עצמו ולספר על אליהו רק מרגע התחלת הסיפור בפרק יז' ולכן לא הרחיב וסיפר לגבי דמותו של אליהו. האינפורמציה היחידה שנמסרת לנו היא שאליהו הוא תשבי וכנראה שתשבי הכוונה היא לעיר תשבי אשר היתה נמצאת בעבר הירדן המזרחי, בגלעד. ייתכן שתשבי הוא שם המשפחה של אליהו. מן הצירוף "אשר עמדתי לפניו" ניתן להסיק כי אליהו היה בעל מעמד חשוב כיוון שהוא מעיד על עצמו כי עמד לפני האל, כלומר יש לו קשר מיוחד עם האל והוא נביא בדרגה גבוהה. שמו של אליהו הוא שם שכיח בישראל ומשמעותו היא: אלי+ה'.           

אליהו פונה אל אחאב ופותח את דבריו במלים "חי ה' אלוהי ישראל..." – לפנינו פתיחה בלשון שבועה על מנת להדגיש כי דבריו הם דברי האל וברי ביצוע,שאלוהים הוא האל של עם ישראל ורמז לברית שבין העם לבין האל. 

הנס הראשון - פסוקים 7-2: אליהו מסתתר בנחל כרית
האל מצווה על אליהו הנביא ללכת להסתתר לכיוון מזרח, בנחל כרית. נחל כרית הוא אחד הנחלים אשר נשפכים אל הירדן מצידו המזרחי או המערבי וחוקרים שנויים במחלוקת לגבי זיהוי מדויק של הנחל. האל מבקש מאליהו שיסתתר באחת המערות הסמוכות לנחל. קיים מדרש שם בשם הנחל: הבצורת הבאה על ישראל הכריתה (השמידה) כל אדם ובהמה. 
מדוע מסתתר אליהו בנחל: 1. כדי שיוכל להשיג מקור מים זמין. 2. כדי לברוח מאחאב אשר ברגע שישמע על נבואת הפורענות של אליהו ירצה לפגוע בו. 3. כדי להוכיח לאחאב כי הבצורת היא רצון האל ובשליטתו ורק כאשר ירצה האל בהפסקת הבצורת היא אכן תפסק. 

האל מצווה על העורבים לכלכל את אליהו, כלומר להביא אליו מזון מידי יום. 
"עורבים" = 1. סוחרים (עפ"י יחזקאל כ"ז 27), 2. שם של עם 3. שם של עוף (הפירוש המקובל). 
רש"י ורד"ק פרשו שציווי הציפורים משמעותו שהאל עורר בציפורים את הרצון לכלכל את אליהו. בחירת הציפורים  השחורים כמכלכלים את אליהו היא על מנת להדגיש את הנס הראשון בפרק, אחד מיני רבים אשר מופיעים בהמשך הפרק, נס אשר בו ציפורים מביאות מזון לאליהו ועוד העורבים הידועים כגזלנים ואפילו את ילדיהם הם אינם מכלכלים ואינם מאכילים. 
אליהו ישב בנחל עד אשר יבש, במשך שנה="ימים". אליהו עוזב את הנחל לאחר שיבש ומכך ניתן להסיק כי הבצורת החמירה.      

הנס השני - פסוקים 16-8: אליהו בבית האלמנה 

כאשר יבש הנחל ומצב הבצורת החמיר מצווה האל על אליהו ללכת אל אלמנה והוא יעורר בליבה מחשבה לעזור לאליהו ולכלכל אותו. משמעות המילה “ציוויתי" אינה במשמעות של ציווי אלא במשמעות של לעורר מחשבה בלב האדם. 

אליהו מגיע לעיר "צרפת" המזוהה כעיר אשר היתה נמצאת בין צור לבין צידון. הבצורת משפיעה גם על צידון ומכאן עולה שכוחו של האל משפיע גם על עמים סביב – האל הוא אל אוניברסאלי.  
אליהו פוגש את האשה האלמנה. בתקופת המקרא אישה אלמנה היתה לבושה בבגדי אבל וכך היו מזהים נשים אלמנות. כך גם זיהה אליהו את האישה האלמנה אשר אליה שלח אותו האל. בנוסף, האישה מקוששת בעצמה עצים ומכאן עולה שהיא לבדה.  
אליהו מעמיד את האלמנה בשני מבחנים: המבחן הראשון הוא כאשר הוא מבקש מהאלמנה לתת לו מעט מים וזאת בזמן שהיא עסוקה ובזמן הבצורת. בקשתו של אליהו מזכירים לנו את המבחן שהעמיד בו עבד אברהם, אליעזר, את רבקה, על מנת לבחון האם היא הנערה המתאימה לבנו של אברהם, יצחק (בראשית כד'). אין ספק כי מעשהו של אליהו מו/שפע ממעשהו של אליעזר וכך מפרשים חז"ל את פסוק 10. 

המבחן השני הוא מבחן קשה יותר בו מבקש אליהו מהאשה פת לחם בזמן מצוקה ורעב. האשה עונה לו כי אין לה אפילו מעוג=כיכר לחם, מעין פיתה בימינו. היא טוענת כי מה שנשאר בביתה הם רק כף קמח ומעט שמן לה ולבנה ולאחר שיאכלו גם אותם לא ישאר להם דבר והם ימותו. 

ברגע זה מעמיד אליהו את האלמנה בפני המבחן הקשה ביותר: הוא מבקש ממנה כי תאפה ממעט השמן והקמח שיש ברשותה מעוג עבורו ורק לאחר מכן לה ולבנה ובעבור כך הוא מבטיח לה כי אם אכן תסכים לבקשתו לא יחסרו בביתה הקמח והשמן עד אשר תגמר הבצורת. גם כאן האלמנה עומדת במבחן האמונה ועושה כדברי אליהו ולכן האל מזכה אותה בשמן וקמח על מנת שהיא ובנה לא ירעבו עקב הבצורת. ניתן לראות את אמונתה של האלמנה מתוך כך שסביר להניח כי אם תתן קודם לבנה את פת הלחם האחרונה ורק לאחר מכן לה ולזר העומד מולה אך האלמנה פועלת מתוך אמונה שלמה ונותנת לאליהו את פת הלחם האחרונה אשר ברשותה. כנראה שהאלמנה זיהתה את אליהו אשר היה דמות חשובה וידועה באותה התקופה.  

הנס השלישי - פסוקים 24-17: אליהו מחיה את בן האלמנה

בנס השלישי אליהו מתגלה בשיא כוחו, כאשר הוא נלחם באל למען האלמנה ומצליח להחיות 

את בנה.  
פסוק 17: "בעלת הבית": בעלת קנין נכבד. האלמנה לא מכונה עוד "אלמנה" כי אם "בעלת הבית" כיון שכעת מעמדה השתנה: מאלמנה אשר חיה בדוחק יחד עם בנה ללא פת לחם בביתה היא הפכה להיות אשה אשר פת הלחם אינה חסרה בביתה ובביתה גר נביא מכובד, איש האלוהים. כעת היא בעלת בית יש בביתה אף עלית גג המעידה על גודל הבית ועל מעמדה החדש. 

אליהו גר בעלית הגג כיוון שרק שם יכל להסתתר מפני אחאב אשר חיפש אחריו בעקבות נבואת הפורענות שלו.

האשה מאשימה את אליהו במות בנה: "מה לי ולך איש האלוהים באת אלי להזכיר את עוני ולהמית את בני" 

1. "מה לי ולך": מה הקשר ביני לבינך-מראה על ניתוק הקשר ביניהם, על ריחוק. או מה יש בינינו, מהי השנאה שבינינו שבעקבותיה אתה גורם לי לעונש כזה, למות בני.  

2. אליהו הוא שליח האלוהים וצדיק ולכן כאשר הוא גר ביתה הוא מזכיר לאל כי היא חוטאת לעומת אליהו הצדיק ולכן האל מעניש אותה בכך שהוא ממית את בנה: "פוקד עון אבות על בנים" (שמות כ' 5). חטאה הוא יחסי לצדיקותו של אליהו.               

פסוק יט': ריבוי פעלים: "...ויקחהו...ויעלהו...וישכיבהו..." - ריבוי הפעלים והמשפטים הקצרים מעידים על כך שאליהו מיהר לבצע את פעולותיו על מנת להחיותאת בנה של האלמנה. 

פסוק כ': "...הגם על האלמנה אשר אני מתגורר עימה..."
פרשנים פירשו את המילה "הגם":

רד"ק – "אפילו על האלמנה פקדת עוון, כמו שאתה פוקד היום עוונם לישראל בעצירת הגשמים..." 

מצודת דוד – "רצה לומר, לא די שהרעות לי ללכת נע ונד משוטט בארץ...וכי גם על האלמנה יחרה לך על אשר הכניסה אותי ביתה..." 

רד"ק מסביר: לא רק את ישראל הענשת בבצורת, אלא גם על האלמנה פקדת עונש במות בנה? 

מצודת דוד מסביר: לא די שפגעת בי, אליהו מתלונן בפני האל. הגם במשמעות של בנוסף ל ואליהו שואל את האל: האם גם את האלמנה, בנוסף לכל ממלכת ישראל בה הבאת בצורת ובעקבות כך מוות, אתה רוצה להעניש. אליהו שוטח בפני האל דרך שאלתו האשמה שהוא בעצם מעניש אישה צדיקה אשר עזרה לו והרי האל הבטיח לצדיק גמול ולא עונש. 

יש לזכור שאלמנה היא אחת מהיסודות החלשים בחברה: גר, יתום ואלמנה - אנשים בעלי מעמד נמוך וחסרי הגנה ולכן האל מצווה "גר, יתום ואלמנה לא תעשוקו..." והנה האל מעניש כאן את האלמנה וזאת לאחר שהצילה את אליהו מפני הבצורת הקשה.  

"...ויתמודד על הילד שלוש פעמים..." יתמודד= אליהו השתטח על הילד ובכל השתטחות הוא התפלל. רד"ק טען כי אליהו השתטח על הילד על מנת לחמם את גופו ולהבריא אותו. ניתן להבין כי אליהו בנוסף לתפקידו כשליח האל וכנביא אשר מוסר את דברי האל אל עמו, מילא תפקיד נוסף של נביא מתפלל. משה ושמואל היו נביאים מתפללים אשר ביקשו רחמים עבור העם או רפואה ומחילה עבור אנשים הקרובים אליהם. 
יש הטוענים כי אליהו לא החיה את הילד אלא הילד היה במצב של אובדן חושים או עילפון "עד אשר לא נותרה בו נשמה" ובעקבות כך דאגה האם ופנתה אל אליהו.   
פס' 23-24: אליהו מוסר את הילד שהחיה לאמו, והיא מכירה לו תודה על כך: "ותאמר האישה אל אליהו עתה זה ידעתי כי איש אלוהים אתה ודבר האל בפיך אמת". 

קושי: בפס' 18 האישה מכנה את אליהו "איש האלוהים" ובפס' 24 היא טוענת "עתה זה ידעתי כי איש אלוהים אתה..." מדוע האישה אומרת שרק עכשיו ידעה שאליהו הוא איש האלוהים והאי כבר בפס' 18 היא כבר כינתה אותו "איש האלוהים"? 
פתרון: בפס' 18 היא מכנה את אליהו "איש האלוהים" בציניות, מתוך כעס על אליהו שגרם למחלת בנה. לעומת זאת, בפס' 24 היא אומרת את דבריה בנימה של הכרת תודה על מעשה שרק 

נביא אמת יכול לעשות, וכעת היא משוכנעת שהוא נביא של האל, אשר מנחה אותו בעשיית ניסים. 

כינויי האישה בפס' 17-24: 

17, 24: "האישה" – כאן מובלט חוסר האונים שלה כאישה אלמנה, חסרת כל. בפס' 24 חוזרים על הכינוי "האישה" כדי להראות שמדובר באותה האישה מתחילת הפרק. 

17 :"בעלת הבית" – מעמדה של האישה הוא בעלת רכוש ובעלת בית. בהווה, עקב הבצורת האישה נותרה חסרת כל. מרגע שאליהו גר בביתה, מעמדה עלה. 

20: "האלמנה" – כאשר אליהו מתפלל אל האל,] הוא מכנה אותו "אלמנה"כדי להדגיש עד כמה היא מסכנה ושהילד הוא כל מה שנותר לה. 

23: "אמו" – מדגיש את הקרבה בין האם לבין בנה. 

תפקידי הפרק:

1. האל הוא אל אוניברסלי, לעומת אפסות האלילים (אפסות הבעל). 

2. האישה הצידונית והנוכריה מאמינה בכוחו של האל ובנביאו. דמותה החיובית מדגישה את הפן השלילי בדמות אחאב. 

3. דמותו של אליהו מתפתחת מדמות של אדם מנותק מהחברה לנביא הלוחם למן החברה.               פרק י"ז הוא כפרק המכין את אליהו לקראת מלחמתו בנביאי הבעל. 

ש.ב. ענו על השאלות בעמ' 78 בספר הכחול. 

בדקו תשובותיכם בספר התשובות.  
פרק יח'
הקדמה:
פרק יח' הוא המשך המסופר בפרק י"ז. הפרק מתאר את מלחמתו של אליהו בנביאי הבעל ובעבודת הבעל. 
הפרק מכיל שלושה סיפורים:

1. פגישת אליהו ועובדיהו.
2. מבחן האמונה בכרמל.

3. הפסקת הבצורת.

הפרק מכיל שלושה הישגים: 

1. הבצורת פסקה.

2. העם והמלך הכירו בעליונות האל על הבעל ונביאיו.

3. יחסי האיבה בין אליהו לאחאב המלך הפכו ליחסי כבוד הדדי: המלך מציית לבקשת הנביא ואוכל ושותה ואילו אליהו רץ לפני המלך לאות כבוד.

פסוקים 2-1: אליהו מצטווה להפגש עם אחאב
"...לך הראה אל אחאב ואתנה מטר על פני האדמה" - אלוהים מבקש מאליהו לשוב אל אחאב ולהודיע לו שהבצורת נגמרה. שתי סיבות לבקשת האל:

1. הבצורת היתה מאוד קשה: "...והרעב חזק בשומרון" (2) 

2. אחאב והעם כנראה הפסיקו לעבוד עבודה זרה או שינו את דרכם הרעה ולכן האל מחליט להפסיק את העונש שהטיל על ממלכת אחאב. כפירושו של רד"ק: "כי מפני הרעב שבו רבים בתשובה והיטיבו דרכיהם..." - בעקבות הבצורת והרעב הכבד רבים הבינו כי האל הוא האחראי לבצורת ולכן חזרו בתשובה כדי להפסיק את הבצורת הקשה.   


פס' 3-16 מהווים אכספוזיציה לסיפור. בפס' אלה נמסרים מס' עובדות חשובות להבנת 

המשך הסיפור: 
א. מוזכרת דמות חשובה בשם עובדיהו-דמות משנית, יראת האל, המאירה באור שלילי את 
דמותו של אחאב כמלך חוטא. 
ב. רדיפת איזבל את נביאי האל – איזבל רודפת את נביאי האל ומצליחה להרוג חלק מהם. 

איזבל חששה שנביאי האל יתסיסו את הכם נגדה ויחזירו את העם בתשובה. 

ג. עובדיהו מציל את נביאי האל ע"י הסתרתם במערה. הוא מצליח להסתיר 100 נביאי אל. 

ד. אחאב פונה אל עובדיהו ומבקש ממנו לחפש יחד איתו מקורות מים עבור הבמהות.  
פסוקים 6-3: אחאב ושרו עובדיהו מחפשים חציר לבהמתם

דמותו של עובדיהו ומעשיו: 
עובדיה היה שר בממלכתו של אחאב = "אשר על הבית",  ובעל מעמד מכובד בממלכתאחאב. הפסוקים מספרים כי הוא היה ירא אלוהים מאוד (וגם שמו מעיד על דמותו: עובדיהו=עובד האל) ולא נמצא בסיפורי התנ"ך פעם נוספת בה כינו אדם כירא ה' מאוד וכך בולטת העובדה כי עובדיה היה אדם בעל אמונה גדולה. בעקבות כך לא הלך בדרכי אחאב ואשתו איזבל והחביא את נביאי האל (50 נביאים) במערה ודאג להם לאוכל ומים. מעשהו מזכיר את הנס של אליהו אשר העורבים הביאו אליו מזון בעת שהתחבא במערה ליד נחל כרית. מתוך דמותו של עובדיו ניתן ללמוד שאיזבל הכריתה, כלומר הרגה את נביאי האל וזהו חטא חמור מאוד כיוון שאסור להרוג את שליח האל. היא הרגה אותם כיוון שנביאי האל התנגדו לעבודה הזרה. אחאב היה נשוי לאיזבל והוא כנראה גם עבד עבודה זרה ולכן נחשב לחוטא אך איזבל היא הדמות אשר היתה אשמה בהרג נביאי האל. חטאו של אחאב כפול: לא מנע עבודה זרה וגם לא הפסיק את הרג נביאי ה'. 

עובדיהו מתגלה כדמות נבונה ובעלת תושיה: הוא מחלק את 100 הנביאים לשתי קבוצות ובכל מערה מחביא 50 נביאים וזאת על מנת שאם איזבל תגלה קבוצה אחת במערה ותהרגה אז קבוצה אחרת תשאר בחיים. 

מעשי אחאב ועובדיה עקב הבצורת:

אחאב מבקש מעובדיה שילכו לחפש באזורים בהם יש נחלים חציר על מנת להחיות את הבהמות (סוס ופרד). חשוב היה לאחאב להחיות את הבהמות כיוון שהם היוו כוח עבודה ולחימה וידוע שאחאב לחם כנגד עמים זרים כמו הארמים והיה זקוק לסוסים שהיוו עבורו כוח לחימה לשם הנהגת המרכבות שהיו ברשותו. מתוך כתובת אשורית ניתן להסיק כי לאחאב היו 2000 רכב - מספר גדול של מרכבות וזה מעיד כי היה זקוק הוא לבהמות וסוסים שיובילו את המרכבות על מנת להלחם באשור ובעמים זרים נוספים. מתוך כך שאחאב הולך בעצמו לחפש אחר חציר יש פחיתות במעמדו  וגם במעמד עובדיהו, אשר היה שר בכיר ויחד עם זאת גם הדגשה כי המצב אינו טוב ויש צורך דחוף בפתרון לבעית הבצורת. 

פס' 7-16: פגישת עובדיהו עם אליהו
כאשר עובדיהו פוגש את אליהו בשדה ניכר הכבוד שהוא חולק לאליהו כיוון שהוא מכנה עצמו "עבדך" וקורא לאליהו "אדון". אליהו מצידו מכנה את אחאב אדונו של עובדיהו ולא אדונו שלו וזאת בשל חטאיו. אליהו מבקש מעובדיהו: "...לך אמור לאדוניך הנה אליהו" (11): אליהו מבקש מעובדיהו שיאמר אל אחאב להגיע למקום בו הוא נמצא על מנת להפגש עימו. יש כאן פחיתות כבוד כלפי אחאב כיוון שהנה נביא מבקש מהמלך הגדול לבוא אליו במקום שאליהו יבוא אל המלך בעצמו. 

עובדיהו מסרב בכל תוקף למלא את בקשת אליהו ולהלן תשובתו המפורטת: 
1. פסוק 10: אחאב חיפש את אליהו בכל הממלכה וגם בממלכות השכנות ושאל את כולם האם ראו את אליהו וכעת אין עובדיהו יכול לבוא אל אחאב ולהודיע לו שפגש את אליהו מבלי להביאו לפני אחאב. אם יבוא לפני אחאב בלי אליהו יחשב כמורד במלכות ואחאב יענישו. 

2. פסוק 12: אם אכן יבוא אחאב אל אליהו ואליהו יעלם לפתע כמו שקרה קודם לכן יהרוג אחאב את עובדיהו על שלא הסגיר את אליהו בידיו.

3. פסוק 13: עובדיהו טוען כי כבר סיכן את חייו מספיק כאשר החביא את נביאי ה' במערות וכלכלם ולכן אין לדרוש ממנו כי יסכן את חייו שוב. ובנוסף לכך פירש מצודת דוד: "ואם כן, מי יכלכל הנביאים מעתה, חמול נא עליהם!" - אם אחאב יהרוג את עובדיהו מי ידאג לנביאי האל המוסתרים במערות.  
סירובו של עובדיהו בנוי היטב ומטרתו לשכנע בטיעוניו: 

א.  3 פעמים חוזר עובדיהו על הטיעון שאחאב יהרוגה אותו על מנת לשכנע את אליהו ואת עצמו כי בקשת אליהו אינה ברת ביצוע וכי היא מעמידה אותו תחת סכנת חיים. 

ב. מילה מנחה: "אדון" - המילה "אדון" בנטייתה חוזרת 6 פעמים: 4 פעמים ביחס לאחאב ושתי פעמים ביחס לאליהו על מנת להדגיש את המצב בו מצוי עובדיהו: מצד אחד הוא נתון לשלטונו של אחאב ומצד שני הוא מאמין באלוהים ואינו רוצה ללכת אחר עבודת הבעל. לעומת המילה המנחה "אדון" שמו של עובדיהו עומד בניגוד גמור כיוון שהשם מכיל את המילה "עבד" ועובדיהו גם מכנה עצמו "עבדך" בפני אליהו-מקבל את סמכות אליהו ומכבד אותו בשל מעמדו.

ג. תשובתו של עובדיהו מעידה על התרגשות מהפגישה עם אליהו הנביא אך יחד עם זאת גם חרדה מבקשת אליהו. תשובתו משכנעת את אליהו ולכן אליהו מבטיח לו כי לא יעלם ויפגש עם אחאב. מכך ניתן ללמוד כי עובדיהו ידע להציג את דבריו ולשכנע את אליהו כי דבריו נכונים וצודקים. 

ביקורת על דמותו של אליהו: 

כאשר מציג המספר את דמות עובדיהו הפוגשת את אליהו ומשווים בין שתי הדמויות ניתן למצוא ביקורת סמויה העולה מתוך המפגש ביניהם על דמותו של אליהו:

במשך תקופת הבצורת נעלם אליהו והסתתר בנחל כרית ובבית האלמנה וניתק עצמו לחלוטין מהעם המצוי בבצורת קשה וברעב כבד. מולו ניצב עובדיהו במלחמה בלתי פוסקת בבעל כאשר החביא את נביאי ה' במערה למרות הסכנה על חייו אם יתגלה הדבר לאחאב או לאיזבל.

בעוד אליהו מסתתר מפני אחאב ואוכל בשר ושותה מים או אוכל לחם ושותה מים האכיל עובדיהו את נביאי האל בלחם ומים בלבד והסתכן בכך. עובדיהו פעל בתוך המערכה, כאשר הוא מנצל את מעמדו הנכבד כשר במלכת אחאב ואילו אליהו ברח מאחאב והסתתר.  

נקודה נוספת שיש לדון בה היא העובדה כי עובדיהו מסרב ללכת אל אחאב וטוען כי חושש הוא שאליהו יעלם שוב כבפעם הקודמת. מתוך כך מבקר עובדיהו את אליהו ביקורת סמויה על כך שבשעת מצוקה ומשבר נעלם ואילו הוא נותר במערכה הקשה וכעת הוא שוב מופיע ומצפה מעובדיהו שיפגין נאמנות מוחלטת. 
פסוקים 19-16: הפגישה בין אחאב לבין אליהו
"האתה זה עוכר ישראל...": מיד כאשר אחאב רואה את אליהו הוא מתפרץ כלפיו בנימה תוקפנית ומכנה את אליהו "עוכר ישראל". עוכר הוא אדם אשר ממיט אסון על ציבור או על חברה. בכך מאשים אחאב את אליהו בהבאת אסון כלכלי וחברתי על ממלכתו עקב הבאת הבצורת. אליהו דוחה לחלוטין את האשמת אחאב ועונה לו: "ויאמר לא עכרתי את ישראל כי אם אתה ובית אביך..." - אליהו מאשים את אחאב כי הוא וממלכתו ובית אביו (בית עומרי: עומרי היה אחד המלכים החוטאים ביותר בישראל) הביאו אסון דתי על ממלכת ישראל בכך שהלכו אחרי הבעל ונטשו את האלוהים ובעקבות כך באה הבצורת.
אחאב מאשים את אליהו בגרימת אסון כלכלי ואילו אליהו מאשים את אחאב בגרחמת אסון דתי. 

מתוך הויכוח בין אליהו לאחאב מציע אליהו פתרון מעשי: הוא מבקש מאחאב לשלוח את נביאי הבעל והאשרה ונציגים מישראל אל הר הכרמל. המטרה היא לעמת את נביאי העבודה הזרה אל מול כוחו של האל ובכך להוכיח את כוחו הבלעדי של האל ולחזק ולהחזיר את האמונה בו. 
אחאב מסכים מיד לבקשת אליהו. בהסכמתו מבטא אחאב את הבנתו שרק האל יוכל להפסיק את הבצורת. המצב כה נואש עד אשר אחאב מציית לאליהו.  

הר הכרמל: 

רכס הרים המשתרע מרצועת החוף של הים במערב חיפה ועד עמק יזרעאל. ידוע כרכס הרים ארוך (2 קילומטרים) וגבוה מאוד (500 מטרים). בשל גובהו היתה טענה שהר הכרמל משמש כמקום פולחנם ומשכנם של האלים (עפ"י תעודות חיצוניות עולה שבהר הכרמל היתה עבודה זרה עוד בימי הכנענים) והוא נחשב גם למקום קדוש לעם ישראל ולנביאי ישראל. בתקופת דוד נבנו מזבחות לאלוהי ישראל על הר הכרמל ולצד מזבחות אלו נבנו גם מזבחות לבעל וכך נפגשו ביניהם צור וישראל ואף כרתו ביניהם ברית. ברית זו הודקה בימי אחאב ואחאב נשא לאשה את איזבל הצידונית. איזבל הצליחה להחדיר את העבודה הזרה לישראל ועקב כך הרסו את מזבחות האל והשאירו את מזבחות הבעל. אליהו בחר להפגש על הר זה על מנת להוכיח את כוחו של האל שאינו זקוק למזבחות על מנת להוכיח את כוחו ועליונותו לעומנת עבודת הבעל ובכך מתוך העימות לחדש את פולחן האל בהר הכרמל.         

הר הכרמל מלשון "נאות רועים", כינוי לשטחי מרעה או מקום פורה המשופע בכרמים וגנים. 

פסוקים 40-20: מבחן  האמונה הדתית בהר הכרמל (מבחן האש)
"עד מתי אתם פוסחים על שתי הסעפם" (21): אליהו דורש מהעם לפסוח על שתי הסעיפים.
1. לשיטת רש"י: "שתי הסעיפים - שתי המחשבות שאינכם מבינים להכריע מי האלוהים". 

2. סעיפים במשמעות של ענפים קטנים המסתעפים מענף אחד הגדול מהם. לפנינו משל: ציפור הקופצת מענף אחד לשני ואינה יודעת להחליט מיהו הענף עליו נוח לה יותר לשבת. הנמשל: שני הענפים הם עבודת הבעל מצד אחד ועבודת האל מצד שני והעם אינו יודע להחליט מהי הדרך בה הוא הולך. 
3. לשיטת רד"ק: פסיחה מלשון פיסח, אדם פיסח בשתי רגליו אינו יודע באיזה רגל יעמוד. 

4. פולחן סינקרטיסטי: פולחן המשלב עבודה זרה יחד עם האמונה באל. העם האמין גם בבעל וגם באל וערך פולחן לכבוד שניהם.

אליהו יוצא כנגד השקפתם הסינקרטיסטית ומבקש מהעם להחליט: האם לעבוד את אלוהים לבדו או את הבעל לבדו. 
העם אינו יודע להחליט ואינו יודע לענות על שאלתו ולכן אליהו פונה אל המעשה: מבחן אמונה. 

בפסוק 22 עולה קושי: כיצד ייתכן כי אליהו מעיד שנותר לבדו מול נביאי הבעל והרי אנו יודעים מפסוקים קודמים כי עובדיהו החביא עוד 100 נביאי ה' במערה?

פתרון לקושי: 

1. אליהו מייחס לעצמו את היותו בודד במערכה אל מול נביאי הבעל. בעוד נביאי האל נחבאים במערה ואינם משמיעים קולם ויוצאים להלחם כנגד נביאי הבעל הוא עומד לבדו ולוחם.

2. ייתכן כי לא רצה לספר ש 100 נביאים נחבאים במערה על מנת שאיזבל ואחאב לא יגלו זאת ויהרגו את עובדיהו על שהחביאם ואף את נביאי האל. 

3. יתכן כי עד אשר נקבצו כולם אלהר הכרמל כבר מצאו את נביאי ה' והרגום.

מבחן אמונה דתית – מבחן האש 

אליהו מציע לעם לערוך מבחן אמונה דתית: הוא מבקש להביא שני פרים, כל צד יתפלל אל אלוהיו על מנת שיעלה אש במזבח. מתוך הצעה זו ניכרת תבונתו של אליהו:

1. אליהו מכתיב בעצמו את תנאי מבחן האמונה וכך יודע הוא כי המבחן יצליח.

2. אליהו הופך את העם לצד השופט והמכריע במבחן האמונה.    
3. אליהו מדגיש את היותו יחד למול רבים: "כי אתם הרבים" (25) וכך מדגיש כי במבחן זה הוא הצד החלש והקטן אל מול הרבים והוא מוכן בכל זאת להתעמת עימם ובכל זאת הוא הצד המנצח. 

4. מאפשר לנביאי הבעל לבחור את הפר בעצמם.

5. מאפשר לנביאי הבעל לבצע את פולחנם ראשונים ולא במקביל אליו או שהוא יהיה הראשון וכך הוא מבליט את הצלחתו לאור כשלונם ואת כשלונם לאור הצלחתו.

6. מאפשר לנציגי העם להביא מים בעצמם אל המזבח ואל העולה על מנת להדגיש כי הנס טמון בכוח האלוהי ולא בכוחו של הנביא. המים מבליטים את נס האש: למרות המים הרבים האש עלתה ושרפה את העולה ואת המזבח.  
7. המבחן נערך בהר הכרמל – מקום פולחן מרכזי לבעל ומקודש גם לישראל. כך אליהו מוכיח שהאל יגבאר על הבעל גם במקום בו הבעל נחשב לחזק. 
כל אלו מבליטים את בטחונו העצמי של אליהו ואת אמונתו המוחלטת באל ובכוחו.

פס' 26-29: פעולות נביאי הבעל
 "ואין קול ואין עונה" (26): 

1. כפל לשון על מנת להדגיש את כשלון נביאי הבעל במבחן האמונה 

2. "קול" מתייחס אל הרעמים שעורר הבעל כאשר הוריד גשמים (עפ"י האמונה של נביאי הבעל) ו"עונה" מתייחס לתגובת הבעל אל קריאות נביאי הבעל: אש במזבח. "אין עונה" = אין אש.

"ויפסחו על המזבח..." (26): 

פסחו מלשון דילגו, רקדו. כאשר ראו נביאי הבעל כי אלילם אינו מגיב לבקשתם הם החלו לרקוד סביב המזבח. לפנינו עדות לטקס פולחני שהיה נהוג בקרב העמים הזרים, מעין אקסטזה= ריקוד אחוז טירוף.
בעקבות כשלונם, לועג להם אליהו: 

"כי שיח ושיג לו, וכי דרך לו אולי ישן הוא ויקץ" (27): בפסוק זה לועג אליהו לנביאי הבעל: 
א. "שיח"=מלשון שיחה, "שיג"=נסוג. אולי הבעל הבעל שקוע בשיחה או נסוג ממקומו ולכן אינו שומע את קריאת נביאי הבעל.  
ב. לשיטת חז"ל: שיג הוא גם גדר, מעין מחיצה והמשמעות היא שקיימת מחיצה בין הבעל לבין נביאיו ולכן הוא אינו מסוגל לשמוע אותם.        

ג. לשיטת רש"י: "משיג ורודף, הוא עכשיו במלחמה": האליל מצוי כעת ברדיפה במלחמה ולכן אינו מתפנה לקריאת נביאיו.  

ד. "דרך לו"=הבעל יצא לדרכו, למסעותיו וכאן אליהו רומז למסע הדמיוני אליו יצא הבעל ועליו היו מספרים נביאי הבעל.
ה. "אולי ישן הוא ויקץ"=אליהו טוען שאולי הבעל ישן ולכן יש לקרוא בקול גדול יותר על מנת להעירו. נביאי הבעל וכל המאמינים בו היו מתעוררים בבוקר וקוראים אל הבעל על מנת להעירו, זהו מנהג היקיצה שהיה מקובל בקרב עובדי הבעל, בצור ובצידון. 

לפנינו האנשה של הבעל ע"י אליהו: הוא ממש מתייחס אליו כאדם אשר אינו מקשיב כיוון שטרוד הוא במעשיו וכעת הוא ישן ויש להעירו על מנת שישמע את קריאות נביאיו. כנראה שנביאי הבעל ממש תיארו את צלמו ודמותו של הבעל כאנושי ולכן גם כך התייחס אליהו אל הבעל. 
האירוניה המוצגת כאן היא שאליהו לועג להם אך הם מקבלים את דברי הלעג כעצה ואכן קוראים בקול גדול וחזק יותר על מנת שהבעל יענה לקריאתם.מצד אחד אליהו לועג להם אך הלעג הוא על דרך אמונתם ולכן נביאי הבעל מקבלים את לעגו כעצה שיש לפעול על פיה. 

לאחר שנביאי הבעל אינם נענים ע"י הבעל הם מתחילים לנהוג בהתנהגות אקסטזית=מטורפת. הם שורטים את עורם בחרבות ורמחים עש אשר הם פוצעים עצמם ודם ניגר מהם. כאשר מגיע הצהרים וגם התנהגותם הפולחנית אינה עוזרת הם מתחילים להתנבא (לא במובן של נביא האל אלא מעמידים פני נביאים) עד לפנות ערב אך שוב הבעל אינו עונה לקריאתם.
לשיטת רד"ק: התנבאו=השתגעו. פעמים רבות נתפסו הנביאים בישראל כמשוגעים בגלל דבקותם בתפקידם.  

"ואין קול אין עונה ואין קשב" (29): המילה "אין" חוזרת על עצמה 3 פעמים על מנת להדגיש את אפסות הבעל, אין במשמעות של לא קיים, לא מתקיים וכך גם הבעל משהו שאינו קיים חסר כוחות. הוא אינו מסוגל לתת קולו, לענות ולהקשיב לנביאיו.
המחבר מביע את לעגו לעובדי הבעל ע"י 3 אמצעים ספרותיים:

1. ריבוי פעלים: "ויקחו...ויעשו...ויפסחו...ןיקראו...ויתגודדו..." – ריבוי הפעלים מצביע על היסטריה ואקסטזה. למרות כל פועלם, הבעל אינו עונה. 

2. ביטוי מנחה: "אין קול ואין עונה" – המילה "אין" חוזרת כדי להדגיש את חוסר התגובה מצד הבעל, את אפסיות הבעל. 

3. מעשיהם של עובדי הבעל מתוארים ע"י לשון הגזמה: "ויפסחו" "ויתגודדו" ובאורך הזמן שהם קוראים לבעל "עד עלות המנחה" כדי להדגיש ששום פעולה לא עזרה להם ועד כמה הם נלעגים.  
פס' 30-40: פעולות אליהו
"וירפא את המזבח": אליהו הקים ושיקם מזבח חדש תחת זה שנהרס כנראה ע"י איזבל ונביאי הבעל. הריסת המזבח סימלה את התרחקות העם מאלוהיו וכעת שיקומו מסמל את התחדשות הברית בין העם לאלוהיו והידוק מערכת היחסים ביניהם.   
"סאה"=חמשת אלפים אמה מרובעות, זה גם היה שטחה של חצר המשכן עפ"י ספר שמות פרק כז' פסוק 9 ואילך.

12 אבנים, כמספר שבטי ישראל, בעזרתם בנה אליהו את המזבח, מסמלות את הברית שכרת האל עם עמו במדבר לאחר יציאת מצרים וברית זו היא הבסיס למערכת היחסים בין העם לעמו ובעקבותיה קיבל על עצמו העם את ההתחייבות להאמין באל וללכת בדרכו. מתוך כך מעורר אליהו בעם את הרגש הלאומי, את תחושת השייכות הלאומית. מתוך סצינה זו מתחדשת הברית בין העם לאלוהים. 12 אבנים יחד כסמל לאחדות 12 השבטים אשר צריכים ומצווים להיות יחד באמונתם ובליבם. 

בנוסף לכך יצקו העם 12 כדי מים על המזבח ובתעלה כמנין 12 השבטים וכך בולטת המגמה של אחדות העם על שבטיו. 

פסוק 36: "אליהו הנביא": זוהי הפעם הראשונה והיחידה בה אליהו מכונה בתואר נביא וזאת כנראה בשל העובדה שהנה הוא ממלא אחר תפקידו כנביא בדבריו הבאים: מתפלל בשביל העם וזהו אחד מתפקידיו העיקריים.

"אברהם יצחק וישראל" (36): פרט והציג את 3 האבות על מנת לציין בפני האל כי עם כל אחד מהם כרת האל ברית והבטיח להם את הארץ ואת הגנתו.   

"ובדברך עשיתי את כל הדברים האלה": לשיטת רד"ק חשוב היה לאליהו להדגיש כי כל מה שמתרחש ועומד להתרחש הוא תחת כוחו והשפעתו של האל ואילו אליהו הוא רק שליחו של האל ועושה כדבריו.   
שאלה: האם מעשיו של אליהו תואמים את השקפת ריכוז הפולחן (ספר דברים – הגישה הדויטרונומיסטית)? 

תשובה: בספר דברים ישנה דרישה לרכז את הפולחן במקום אחד מרכזי, שנקבע בירושלים. אליהו מקים מזבח על הר הכרמל, למרות קיומו של בית המקדש בירושלים. אבל, עפ"י חקר המקרא, ספר דברים הוא ספר שנכתב בתקופת המלך יאשיהו  , כלומר כמאתיים שנה לאחר זמנו של אליהו ולכן סביר להניח שאליהו לא ידע על קיום חוק ריכוז הפולחן. 

אליהו מתפלל אל האל ואומר "ענני ה' ענני": לשון כפל לשם חיזוק וזרוז:

א. מבקש אליהו כי יזדרז האל לבצע את בקשתו.

ב. מעיד על התרגשותו של אליהו. 

ג. ענה לי באש וענה לי שלא יאמרו שמעשי הם מעשי כשפים ולא מעשי האל (לשיטת רש"י). 

אליהו פונה אל האל ואומר אליו: "...ואתה הסיבות את ליבם אחורנית" (37). 

פירשו פרשנים:
1. לשיטת רד"ק: האל הוא שגרם לעם להסב את ליבם ממנו וללכת אחר הבעל וזאת כיוון שלא נתן להם מופתים ולכן חטאו. 

2. לשיטת חז"ל: התרסה כלפי האל: האל הוא שהחטיא את העם בכך שהחדיר בו את יצר הרע.     

3. לשיטת רמב"ם: בגלל חטאיהם מנע מהם האל את זכות הבחירה לבחור בחזרה בתשובה או להמשיך לחטוא.

3. לשיטת רס"ג: ליבם שהיה אחורנית (מאחורי עבודת האל) האל יסב את פניהם של העם מהבעל אל האלוהים וזאת בתנאי שיענה לתפילת אליהו. פועל המבטא עבר אך כוונתו לעתיד. עקב המופת שיעשה כעת האל: הבערת אש במזבח, העם יחזור אל אלוהיו ויפסיק להאמין בבעל.

לפנינו קושי בדברי אליהו: כיצד אליהו מאשים את האל בהסבת ליבו של העם אל 
העבודה הזרה?
פתרון: 

1. אליהו אינו מאשים את האל בחטאי ישראל, אלא מבקש מהאל שיסב את ליבם מעבודת הבעל לעבודת האל. 

2. הפועל הסיבות הוא בלשון עבר ומשמעותו היא שהעם חטא יתר על המידה וכעונש האל הכביד את ליבם ומנע מהם את החזרה בתשובה. כאן אליהו מבקש מהאל לאפשר לעם לחזור בתשובה. 

בעקבות בקשת אליהו מהאל, האל נענה לבקשה ומתרחש נס: האש יורדת מהשמים ואוכלת לא רק את העולה, אלא גם את האבנים ואף את המים. 

שתי הסצינות, הסצינה בה נביאי הבעל קוראים אל הבעל והסצינה השניה בה אליהו קורא אל אלוהיו עומדות זו מול זו כאשר הראשונה מתארת בהרחבה ובפירוט את מאמציהם הכושלים של נביאי הבעל עד אשר הם מגיעים לידי התנהגות פולחנית פרועה אל מול התנהגותו של אליהו הצנועה אך המבליטה כי כנגד כל הסיכויים האש תבער במזבח וכל זה באמצעות כוחו העליון של האל. אליהו לא היה זקוק לקול גדול ולהתנהגות פולחנית פרועה אלא רק קרא אל האל ונשא תפילה.  
המלחמה המסופרת בפרקנו היא אינה מלחמה בין שני אלילים, אינה מלחמה בין אלוהים לבין הבעל, שהוא בעצם משהו שאינו קיים=אינו משמיע את קולו ואינו עונה לנביאיו. כלומר, אין זו מלחמה בין שני אלים, אלא בין נביאי הבעל אשר יצרו את הבעל לבין אליהו, נביא ה', מלחמה שבסופה הנביא מוכיח כי הבעל הוא משהו שאינו קיים. 
תגובת העם:
תגובת העם מתפתחת בהדרגתיות: 

1. "ולא ענו אותו דבר..." – בפס' 21, כאשר אליהו שואל את העם מהי האמונה בה הם בוחרים, העם לא עונה. 

2. העם מסכים לקיים את מבחן האש "ןיען כל העם ויאמרו טוב הדבר..." (פס' 24)

3. לאחר שהעם רואה את הנס, העם משתכנע ומגיע למסקנה ש"האל הוא האלוהים, האל הוא האלוהים...". במהלך כל המבחן, אליהו משתף את העם במהלכים ובהחלטותיו וכך הוא מקרב את העם ומאפשר להם להגיע בעצמם אל ההחלטה שהאל הוא האל היחיד. 

4. שיא המבחן - "ויורידם אליהו אל נחל קישון וישחטם שם" (40): נחל הקישון הוא נחל חשוב מבין הנחלים הזורמים בעמק יזרעאל, הוא עובר בסמוך להר הכרמל ונשפך אל הים הגדול בין עכו לחיפה.

לאחר שמבחן האמונה מצליח, העם עוזר לאליהו ללכוד את נביאי הבעל ולהובלם לשחיטה. מעשהו של אחליהו הוא מידה כנגד מידה כתגובה על מעשה של איזבל, אשר הרגה את נביאי האל. 

 אליהו מחליט להרוג את נביאי הבעל. 
מתוך מעשהו עולה שאלה מוסרית: כיצד יתכן כי אליהו, נביא האל, שחט את נביאי הבעל? 

1. פרשנים מסורתיים אינם נוהגים לעסוק בשאלה זו וטוענים כי אליהו הרג עובדי אלילים כיוון שזוהי אחת ממצוות התורה ומחוקיה: דברים יג' 12-7: יש להרוג כל אדם אשר עובד עבודה זרה או מסית לעבודה זרה. 

2. יש פרשנים הטוענים כי אליהו היה צריך להשאיר את מיתתם של נביאי הבעל בידי אלוהים. 

3. מתוך מעשהו הביע אליהו קנאות דתית אשר הובילה לשחיטת נביאי הבעל וכך אנו עדים לחוסר סובלנות דתית באותה התקופה וחוסר חופש פולחן. 

פסוקים 46-41: סיום הבצורת

לפנינו סיום אפטימי לסיפור הבצורת. זהו הסיפור השלישי והמסיים את הפרק. אליהו מבקש מאחאב ללכת ולאכול כי הנה הבצורת עומדת להסתיים. אחאב מוכיח אמון בדברי אליהו בכך שהוא ממלא אחר בקשתו למרות הבצורת הקשה. 
בפס' 42-44 אליהו עולה לראש הכרמל, גטהר על הארץ ושם פניו בין ברכיו – אלה פעולות של תפילה. אליהו מבקש מנערו להביט 7 פעמים (מס' טיפולוגי) לכיוון הים ובפעם השביעית עולה מהים ענן, המבשר את בוא הגשם.  
הפסקת הבצורת אינה נובעת כתוצאה ממעשיו של אליהו או נערו כיוון שכבר בתחילת הפרק הבטיח האל כי הבצורת תפסק וטבעי שעם הכרת העם בכוחו של האל תפסק הבצורת. ייחודו של אליהו כנביא הוא שידע הוא מתי עומדת להסתים הבצורת ומתי עומד לרדת גשם.   
שורש מנחה – ע.ל.ה – השורש ע.ל.ה מופיע 7 פעמים ומבליט את ההרמוניה בין הנביא, המלך, והעם ואת אווירת הניצחון של האל על הבעל.  

ש.ב. 

ענו על השאלות המופיעות בעמ' 86 בספר הכחול. 
פרק י"ט

"כה יעשון אלוהים וכה יוסיפון..." - איזבל נשבעת לחסל את אליהו (פס' 2) ושבועתה נאמרת בלשון רבים. שבועת הרבים נאמרת בלשון רבים כדי להבליט את אמונתה הפולותיאסטית (אמונה בריבוי אלים) של איזבל.     
בעקבות שבועתה, אליהו בורח אל המדבר והאל מתגלה אליו בהר חורב. האל שואל את אליהו: "מה לך פה אליהו". בשאלת האל קיים קושי דתי: כיצד האל שואל מהם מעשיו של אליהו בהר חורב, והרי אין דבר הנסתר מידיעת האל? פתרון: כך האל מנסה לפתוח בשיחה עם אליהו. 

אליהו עונה לאל, פס' 10, תשובה המעידה על קנאות דתית. אליהו מאשים את העם בהאשמות קשות:

1. העם עזב את ברית האל. האשמה זו אינה מדוייקת כיוון שחלק מהעם כן המשיך               להאמין באל, לדוגמא עובדיה. 

2. העם הרג את נביאי האל – העם לא הרג את נביאי האל, אלא איזבל. 
3. אליהו טוען שהוא היחד שנותר, אבל ידוע שעובדיה הסתיר מאה נביאים במערה. 
בעקבות תשובתו, האל עונה לאליהו. תשובת האל בנויה במבנה של שלושה וארבעה: 

שלושה כוחות המסמלים הרס ואלימות – רוח, אש ורעש והכוח הרביעי "קול דממה דקה" המסמל את דרך הרחמים והשלווה. כך האל מעביר מסר לאליהו: כך נביאי האל צריכים               לפעול – בדרך השלווה וללא אלימות. 

האל חוזר ושואל את אליהו "מה לך פה אליהו". הפעם האל רוצה לבדוק האם אליהו הבין את המסר של האל והאם אליהו שינה את דרך מחשבתו. גם הפעם בוחר אליהו לענות באותה הדרך ולכן בהמשך האל יחליפו בנביא אחר. 

הביקורת כלפי אליהו מודגשת ע"י השוואתו למשה: 

1. אל שניהם האל מתגלה בהר חורב. 

2. אצל שניהם קיים מוטיב ה 40 יום ו 40 לילה. 
3. שניהם רוצים שעם ישראל יקיים את תורת האל.
ההבדל העיקרי ביניהם הוא שמשה, למרות אכזבתו מהעם, גילה כלפי עמו מידת רחמים והגן על העם בפני האל. אליהו, לעומת משה, מציג את העם כחוטאים ומבקש מהאל להעניש את העם במלוא חומרת הדין. 

בפס' 15-18 האל מטיל על אליהו 3 משימות: המלכת מלך בארם, המלכת מלך בישראל, מינוי אלישע לנביא במקום אליהו. אליהו בוחר להתחיל מהמשימה השלישית. ייתכן שהוא מעדיף שאלישע יבצע את 2 המשימות הנותרות. 

בפס' 19-21 אליהו ממנה את אלישע לנביא. השלכת האדרת היא חלק מטקס המינוי ומסמלת העברת תפקיד, מינוי. 

פרק כ"א

פס' 1 הוא אכספוזיציה לפרק כולו ומציג את הדמויות הראשיות: אחאב ונבות היזרעאלי. באכספוזיציה עולה רמז מטרים לבעיה: אחאב רואה את הכרם, הנמצא בקרבת ארמונו וחפץ בו. 

נבות מכונה "היזרעאלי" כדי להדגיש את שייכותו לנחלתו, העוברת מדור לדור. אחאב מכונה מלך על שומרון ולא מחך על כל ישראל כדי להדגיש שאין לו בעלות פרטית על כל שטחה של ישראל, אלא רק על שטחה של שומרון, אותה קנה אביו עמרי בכסף. 

אחאב פונה אל נבות ומבקש את הכרם. נבות מסרב להצעה בטענה שכרם זה הוא נחלה העוברת במשפחתו שנים רבות. תוכן השיחה בין אחאב לנבות חוזר בדברי אחאב אל איזבל, אבל אחאב מבצע שינויים בדברי נבות על מנת להציג את נבות באור שלילי, לעורר זעם באיזבל ולהציג עצמו כמלך חזק ותקיף. 

להלן השינויים: 

1. אחאב משמיט את הסיבה לרכישת הכרם, אותה הציג בפני נבות – "ויהי לי לגן ירק". 

2. אחאב משנה, בדבריו לאשתו, את סדר הצעותיו לנבות. לנבות הוא הציע כרם טוב ממנו ואז כסף. לאיזבל הוא מסר שקודם הציע כסף ואחר כף כרם. האדמה הא בעלת ערך גבוה יותר מכסף וכך אחאב מציג עצמו כסוחר טוב. 
3. כאשר נבות סירב לאחאב הוא הציג נימוק דתי "חלילה לי מהאל". אחאב השמיט נימוק זה והציג את נימוקו של נבות כנימוק אישי נגד המלך "לא אתן לך את כרמי".
כתוצאה מכך, איזבל מביימת משפט ומשתמשת, כביכול, בחוקי התורה: מגייסת 2 עדי שקר ומאשימה את נבות במעשה שלא עשה: קללת מלך והאל. הדין עבור מעשה חמור זה: מוות בסקילה. 

בפס' 10 מופיע תיקון סופרים: במקום המילה "קללת" מופיעה המילה "קללת" כדי לא לפגוע בכבוד האל. נכתב "ברכת האל ומלך" ולא "קללת האל ומלך". 

עפ"י החוק, אדם שפגע בכבוד המלך, דינו מוות וכל רכושו עובר לידי המלך. 

בעקבות כך, אליהו נשלח את אחאב ומאשימו "הרצחת וגם ירשת"(פס' 19) ולבשר לו על העונש החמור הצפוי לו. עונשו יהיה עונש של מידה כנגד מידה ועונד לדורות: כפי שאיזבל הכריתה את נביאי האל, כך האל יכרית את בית אחאב. כפי שהכלבים ליקקו את דם נבות, כך הכלבים ילקו את דם אחאב. גם צאצאיו של אחאב יענשו בגלל מעשי אחאב. 

